Ενημέρωση για τις Δράσεις που διαχειρίζεται ο ΕΦΕΠΑΕ/ΚΕΠΑ-ΑΝΕΜ στο πλαίσιο του ΕΠΑνΕΚ, ΕΣΠΑ 2014-2020 - e-ptolemeos.gr\nΑρχική > Επιχειρήσεις > Ενημέρωση για τις Δράσεις που διαχειρίζεται ο ΕΦΕΠΑΕ/ΚΕΠΑ-ΑΝΕΜ στο πλαίσιο του ΕΠΑνΕΚ, ΕΣΠΑ 2014-2020\nΕνημέρωση για τις Δράσεις που διαχειρίζεται ο ΕΦΕΠΑΕ/ΚΕΠΑ-ΑΝΕΜ στο πλαίσιο του ΕΠΑνΕΚ, ΕΣΠΑ 2014-2020\nΔημοσιεύτηκε απο: e-ptolemeos team σε Επιχειρήσεις 08/04/2020 | 12:57\nΗ ΚΕΠΑ-ΑΝΕΜ Εταίρος-Περιφερειακή Μονάδα του ΕΦΕΠΑΕ, με γεωγραφική και επιχειρησιακή ευθύνη στις Περιφέρειες της Κεντρικής και Δυτικής Μακεδονίας λαμβάνοντας υπόψη τις οδηγίες της ΕΥΔ/ΕΠΑνΕΚ, τις έκτακτες συνθήκες που έχουν δημιουργηθεί λόγω του κορωνοϊού στη λειτουργία των επιχειρήσεων, τα ληφθέντα μέτρα της πολιτείας και του ΕΦΕΠΑΕ για την αποφυγή διάδοσης του κορωνοϊού και με σκοπό τη διευκόλυνση της έγκαιρης ρευστότητας των επιχειρήσεων σας ενημερώνει για τα εξής:\n1) Υπενθυμίζεται ότι έχουν ανασταλεί, μέχρι νεωτέρας, οι επιτόπιες επαληθεύσεις στις επιχειρήσεις από τα ελεγκτικά όργανα του ΕΦΕΠΑΕ για τον έλεγχο και πιστοποίηση του φυσικού και οικονομικού αντικειμένου (δείτε εδώ τη σχετική ανακοίνωση του ΕΦΕΠΑΕ).\n2) Υπενθυμίζεται ότι με την 178/329/Α3/24-3-2019 απόφαση του Υφυπουργού Ανάπτυξης έχουν ανασταλεί όλες οι δεσμευτικές ημερομηνίες σε όλες τις Δράσεις Κρατικών Ενισχύσεων Επιχειρηματικότητας του ΕΠΑνΕΚ, ΕΣΠΑ 2014-2020 που διαχειρίζεται ο ΕΦΕΠΑΕ (δείτε τη σχετική απόφαση εδώ).\n3) Οι Δικαιούχοι που υπέβαλαν αίτημα τελικής επαλήθευσης και το οποίο δε βρίσκεται σε διαδικασία πιστοποίησης από τον ΕΦΕΠΑΕ μετά το πέρας ήδη διενεργεθείσας επιτόπιας επαλήθευσης, έχουν τη δυνατότητα, εφόσον τηρούν τους όρους της Αναλυτικής Πρόσκλησης της Δράσης που έχουν ενταχθεί, να αιτηθούν την ακύρωση του αιτήματος επαλήθευσης προκειμένου να υποβάλουν αίτημα ενδιάμεσης επαλήθευσης για την πιστοποίηση του 80% των δαπανών του φυσικού και οικονομικού αντικειμένου που έχουν υλοποιήσει.\nΗ ενέργεια της απόσυρσης και επανυποβολής απαιτεί υποβολή στην ΚΕΠΑ-ΑΝΕΜ:\nα. Έντυπης Υπεύθυνης Δήλωσης Ν1599/86 θεωρημένη με το γνήσιο της υπογραφής του Νόμιμου Εκπροσώπου της επιχείρησης (πρωτότυπη με courier ή έγχρωμα σκαναρισμένη στο [email protected]) ή\nβ. Ηλεκτρονικής Υπεύθυνης Δήλωσης Ν1599/86 μέσω του gov.gr,\nμε την οποία θα αιτείται την απόσυρση του αιτήματος τελικής επαλήθευσης, προκειμένου να υποβληθεί αίτημα ενδιάμεσης επαλήθευσης έως το 80% των υλοποιηθεισών δαπανών του φυσικού και οικονομικού αντικειμένου του έργου.\nΣυνιστάται σε όσους έχουν ολοκληρώσει το έργο τους να υποβάλλουν εφόσον έχουν το δικαίωμα να υποβάλλουν αίτημα για το 80% του φυσικού και οικονομικού αντικειμένου που υλοποιήθηκε σύμφωνα με τους όρους της κάθε Αναλυτικής Πρόσκλησης της Δράσης.\n4) Για την επικοινωνία των Δικαιούχων με την ΚΕΠΑ-ΑΝΕΜ έχει εκδοθεί σχετική ανακοίνωση. Οι Δικαιούχοι έχουν την δυνατότητα υποβολής των αιτημάτων τους σε ηλεκτρονική μορφή με οργανωμένο τρόπο ανά αρχείο (δείτε εδώ τη σχετική ανακοίνωση). Οι διαδικασίες και ενέργειες επικοινωνίας ανανεώνονται συνεχώς ανάλογα με τις εξελίξεις και τις αποφάσεις της Αναθέτουσας Αρχής.\n5) Σχετικά με την αποστολή των δικαιολογητικών εκταμίευσης από τους Δικαιούχους των Δράσεων στην ΚΕΠΑ-ΑΝΕΜ διευκρινίζονται τα εξής :\n5.1 Εφόσον το σύνολο των δικαιολογητικών εκδίδεται ηλεκτρονικά (π.χ. Φορολογική ενημερότητα από taxisnet– όχι πρωτότυπη από ΔΟΥ, Ασφαλιστική ενημερότητα από ηλεκτρονικό σύστημα ΙΚΑ (ΕΦΚΑ), Υπεύθυνη δήλωση μέσω του gov.gr ή με ψηφιακή υπογραφή, Βεβαιώσεις Πρωτοδικείων από την πλατφόρμα gov.gr ή από άλλη ηλεκτρονική πλατφόρμα) και δεν υφίσταται διαφορετικό πρωτότυπο, τότε ο Δικαιούχος δύναται να τα αποστείλει στην ΚΕΠΑ-ΑΝΕΜ ηλεκτρονικά στο [email protected]–kepa.gr ή στο mail του ελεγκτή με την υποχρέωση να αναφέρει τον Κωδικό του έργου και το είδος της εκταμίευσης (ενδιάμεση/τελική) για τα δικαιολογητικά που αποστέλλει.\n5.2) Εφόσον μέρος ή το σύνολο των δικαιολογητικών εκδίδεται πρωτότυπα από υπηρεσίες, όπου προσέρχεται ο Δικαιούχος (π.χ. Υ.Δ. με γνήσιο υπογραφής από ΚΕΠΑστυνομία, Πιστοποιητικά Πρωτοδικείου, Πρωτότυπη Φορολογική ενημερότητα από ΔΟΥ και όχι από το taxisnet, κ.λ.π.) τότε ο Δικαιούχος μπορεί να τα αποστείλει έγχρωμα σκαναρισμένα με e-mail στην ΚΕΠΑ-ΑΝΕΜ ([email protected]).\nΓια περισσότερη και έγκυρη ενημέρωση επισκεφθείτε την ιστοσελίδα μας : www.kepa-anem.gr και εγγραφείτε στα κοινωνικά μας δίκτυα.\nΕπίσης μπορείτε να στέλνετε τα ερωτήματά σας στη διεύθυνση : https://kepa-anem.gr/steile-to-erotima-sou/.\nΕίμαστε στη διάθεσή σας για κάθε διευκρίνιση ή πληροφορία (τηλ. 2310.480.000, Ώρες : 8:30-16:30/[email protected]).\nΑΝΚΟ Επιχειρήσεις 2020-04-08


«Άναψαν» οι κάνες των κυνηγετικών όπλων\nΑρχική » Ειδήσεις » «Άναψαν» οι κάνες των κυνηγετικών όπλων\nΞεκίνησε την Τετάρτη 20 Αυγούστου η κυνηγετική περίοδος για το έτος 2014-2015, η οποία θα διαρκέσει έως της 28 Φεβρουαρίου 2015. Τη σχετική απόφαση υπέγραψε ο αναπληρωτής υπουργός Περιβάλλοντος Νίκος Ταγαράς και σε αυτήν προβλέπεται, επίσης, ότι ειδικά το κυνήγι του αγριοκούνελου (Oryctolagus cuniculus) επιτρέπεται φέτος μέχρι τις 10 Μαρτίου 2015.\nΣύμφωνα με την απόφαση που υπέγραψε ο κ. Ταγαράς, για το τρέχον κυνηγετικό έτος 2014-2015, τόσο για τα τέλη έκδοσης αδειών κυνηγίου όσο και για την ετήσια συνδρομή κυνηγών δεν υπάρχει καμία αύξηση του τιμήματος, το οποίο παρέμεινε στα περυσινά επίπεδα.\nΣυγκεκριμένα, τα τέλη για τις τρεις κατηγορίες αδειών θήρας (τοπική, περιφερειακή, γενική) ήταν και παρέμειναν κατά κατηγορία ως εξής:\n- Τοπική άδεια: 10 ευρώ και φτάνει συνολικά στο ύψος των 107 ευρώ περίπου.\n- Περιφερειακή άδεια: 30 ευρώ και φτάνει συνολικά στο ύψος των 127 ευρώ περίπου.\n- Γενική άδεια: 60 ευρώ και φτάνει συνολικά στο ύψος των 157 ευρώ περίπου.\nΓια κυνηγούς που αποκτούν άδεια θήρας απευθείας από τις δασικές αρχές, τα αντίστοιχα τέλη προσαυξάνονται σε ποσοστό 90%.\nΗ ετήσια συνδρομή των κυνηγών στις αναγνωρισμένες κυνηγετικές οργανώσεις εισπράττεται κατά την έκδοση αδειών θήρας, όπως προβλέπεται από την ισχύουσα νομοθεσία. Η ετήσια συνδρομή των κυνηγών στις αναγνωρισμένες κυνηγετικές οργανώσεις ανέρχεται και φέτος σε 60 ευρώ.\nΟ αναπληρωτής υπουργός ΠΕΚΑ Νίκος Ταγαράς δήλωσε σχετικά: «Η κυνηγετική περίοδος για φέτος θα διαρκέσει από τις 20 Αυγούστου 2014 έως τις 28 Φεβρουαρίου 2015. Καλώ άπαντες να ασκούν τις δραστηριότητές τους στη φύση με σεβασμό στο περιβάλλον και τις ρυθμίσεις της δασικής νομοθεσίας. Η Δασική Υπηρεσία μεριμνά για την προστασία και ανάπτυξη της χλωρίδας και της πανίδας της χώρας, ενώ παράλληλα η θηροφυλακή σε συνεργασία με τις κατά τόπους υπηρεσίες φροντίζει για την πάταξη της λαθροθηρίας. Σημειώνω, επίσης, ότι με την απόφαση για τα τέλη θήρας και τις συνδρομές, δεν αυξήσαμε αλλά κρατήσαμε σταθερό το ύψος των χρημάτων που καταβάλλουν οι κυνηγοί, λαμβάνοντας υπόψη την παρούσα οικονομική συγκυρία».\n- Σε ζώνη πλάτους πεντακοσίων (500) μέτρων κατά μήκος της χερσαίας μεθοριακής γραμμής\n- Σε θαλάσσια ζώνη πλάτους τριακοσίων (300) μέτρων από τις ακτές\n- Σε όλες τις περιοχές και για όλα τα είδη που ισχύουν ειδικοί περιορισμοί θήρας σύμφωνα με την αριθμ. 414985/29.11.85 (Φ.Ε.Κ. 757/Β/18.12.85) Κοινή Υπουργική Απόφαση, όπως αυτή τροποποιήθηκε με την (ΚΥΑ Η.Π.8353/276/Ε103 ΦΕΚ 415Β 23/2/2012) και ισχύει.\n- Στις περιοχές για τις οποίες έχουν εκδοθεί Δασικές Απαγορευτικές Αποφάσεις Κυνηγίου λόγω πυρκαγιών και σε όσες περιοχές έχουν εκδοθεί και ισχύουν ή πρόκειται να εκδοθούν σχετικές αποφάσεις.\n- Στους αρχαιολογικούς χώρους, ιστορικούς τόπους και μνημεία, χωρίς προηγούμενη άδεια του Υπουργού Πολιτισμού.\n3. Επιτρέπεται –κατ’ εξαίρεση– για την τρέχουσα κυνηγετική περίοδο η αγοραπωλησία του αγριοκούνελου στη νήσο Λήμνο, όπου οι υπερπληθυσμοί έχουν διαταράξει το οικοσύστημα και έχουν δημιουργήσει ήδη σοβαρά προβλήματα και καταστροφές στις γεωργικές εκμεταλλεύσεις, σύμφωνα με όσα ορίζονται στις κοινές αποφάσεις των αναπληρωτών υπουργών Οικονομικών και Περιβάλλοντος, Ενέργειας και Κλιματικής Αλλαγής, που εκδίδονται κάθε χρόνο και αφορούν τη δίωξη του αγριοκούνελου, λόγω υπερπληθυσμού στη Νήσο Λήμνο.\n5. Προς αποφυγή ατυχημάτων κατά τη διάρκεια κυνηγίου αγριογούρουνου, λαγού, μπεκάτσας και ορτυκιού, οι κυνηγοί υποχρεούνται να φέρουν στον κορμό του σώματός τους ένδυμα φωσφορίζοντος χρώματος πορτοκαλί (αποκλειόμενης απλής λωρίδας), ορατό από κάθε οπτική πλευρά.\n4. Επιτρέπεται το κυνήγι της Αλεπούς (Vulpes vulpes) και του Πετροκούναβου (Martes foina) από 15.9.2014 μέχρι 20.1.2015 με τη χρησιμοποίηση κυνηγετικού όπλου και σκύλου δίωξης και από 21.1.2015 μέχρι 28.2.2015 χωρίς σκύλο δίωξης, μόνο στους νομούς που δεν έχουν χαρακτηρισθεί ως αρουραιόπληκτοι (Διευκρινίζεται ότι η χρησιμοποίηση σκύλου δίωξης για το κυνήγι της Αλεπούς και του Πετροκούναβου υπόκεινται στους περιορισμούς της παραπάνω παραγράφου 2).\n6. Για όσα είδη πουλιών δεν αναφέρονται παραπάνω, απαγορεύεται το κυνήγι τους, σύμφωνα με τις διατάξεις των άρθρων 2, 3 και 4 της Οδηγίας 79/409/ΕΟΚ.\n7. Το κυνήγι της Νησιώτικης Πέρδικας (Alectoris chukar) επιτρέπεται σύμφωνα με τον πίνακα θηρεύσιμων ειδών που παρουσιάζουμε, με τις παρακάτω εξαιρέσεις:\nβ) στους νομούς Σάμου και Χίου και στην περιοχή της Α’ Κυνηγετικής Ομοσπονδίας Κρήτης και Δωδεκανήσων (Α’ ΚΟΚΔ) επιτρέπεται το κυνήγι της από 15.09.2014 έως 30.11.2014 και μόνο τις ημέρες Τετάρτη-Σάββατο-Κυριακή. Εξαιρείται η Νήσος Χίος η οποία επλήγη από τις μεγάλες πυρκαγιές του 2012, όπου επιτρέπεται από 15.9.2014 έως 30.11.2014 μόνο τις μέρες Σάββατο – Κυριακή.


08:43 27 Νοεμβρίου 2020 27 Νοεμβρίου 2020\nΣτην τελική ευθεία της προετοιμασίας βρίσκεται το 23ο Διεθνές Φεστιβάλ Κινηματογράφου Ολυμπίας για Παιδιά και Νέους που διεξάγεται online και με δωρεάν προβολές από τις 28 Νοεμβρίου έως τις 5 Δεκεμβρίου.\nΜαζί και η επετειακή 20ή Ευρωπαϊκή Συνάντηση Camera Zizanio με 188 ταινίες παιδιών από 47 χώρες που ειδικά φέτος η πανδημία και η καραντίνα εμπνέει τους μικρούς σκηνοθέτες για να αφήσουν το δικό τους αποτύπωμα με μια κάμερα στο χέρι.\n«Πολλές από τις ταινίες που λάβαμε φέτος μιλούν για τον covid-19 ή γυρίστηκαν σε συνθήκες περιορισμών, σε όλον τον κόσμο, και φανερώνουν το πώς βλέπουν τα παιδιά την πανδημία: κάποια την αντιμετωπίζουν με χιούμορ, κάποια καταγράφουν τη ζωή στην καραντίνα, άλλα εκφράζονται με περιορισμένα μέσα σε μικρούς χώρους μέσα από το τραγούδι και τη σάτιρα.\nΗ φαντασία και η ευρηματικότητα των νεαρών δημιουργών εντυπωσιάζει», τονίζει ο καλλιτεχνικός διευθυντής της Camera Zizanio, Νίκος Θεοδοσίου.\nΕνα χαρακτηριστικό παράδειγμα είναι η «Αφύπνιση», το ευρηματικό μονοπλάνο της Ευαγγελίας Κεφαλά που γύρισε την ταινία στο πλαίσιο μιας δημόσιας πρόσκλησης που έκανε το Φεστιβάλ Ολυμπίας στα παιδιά να αξιοποιήσουν δημιουργικά τον χρόνο τους γυρίζοντας μια ταινία με ένα μόνο πλάνο.\nΉ το «Covid-The musical»! του Αμερικανού Andrei Thuler, ένα ευφάνταστο βίντεο κλιπ με δηκτικό χιούμορ από το οποίο δεν ξεφεύγει ούτε ο Ντόναλντ Τραμπ!\nΔείτε και το «Online lesson» από τη Γεωργία, ένα πανέξυπνο animation που έγινε από παιδιά Δημοτικού και σατιρίζει τα διαδικτυακά μαθήματα του σχολείου.\nΤο 23ο Διεθνές Φεστιβάλ Κινηματογράφου Ολυμπίας θα γίνει φέτος για πρώτη φορά διαδικτυακά αλλά όπως κάθε φορά έχει δεκάδες ταινίες από όλο τον κόσμο στα προγράμματά του, που απευθύνονται σε παιδιά, έφηβους και γονείς.\nΕνενήντα ταινίες μικρού και μεγάλου μήκους μυθοπλασίας, κινουμένων σχεδίων και ντοκιμαντέρ από 47 χώρες του κόσμου συμμετέχουν στα διαγωνιστικά τμήματα με τα θέματα που θίγονται να έχουν το δικό τους, ιδιαίτερο ενδιαφέρον\n. Πώς είναι να ζεις μικρός και παραμελημένος στην υποτιθέμενη «Γη της επαγγελίας»; Τι επιλέγει μια μάνα στο παράλογο δίλημμα «γιος ή σύζυγος» που θέτει το σύγχρονο Ιράν; Ποιος είναι αυτός ο μυστηριώδης φίλος στο ίντερνετ; Γίνεται μάθημα χωρίς ρεύμα και σχολικά βιβλία; Τι κοινό μπορεί να έχει ένας Γερμανός έφηβος με έναν προσφυγάκι από τη Συρία; Αυτά είναι μερικά μόνο από τα ζητήματα που οι ταινίες του Φεστιβάλ θέτουν.\nΗ «Αντιγόνη» της Sophie Deraspe, που κέρδισε τα βραβεία καλύτερης ταινίας και σκηνοθεσίας στα Κρατικά βραβεία του Καναδά, αφηγείται την ιστορία μιας έφηβης μετανάστριας που βοηθά τον αδελφό της να δραπετεύσει από τη φυλακή όταν αστυνομικοί σκοτώνουν εν ψυχρώ τον φίλο του και τον συλλαμβάνουν\n. «Οι μικροί λύκοι» του Samuel Kishi Leopo, βραβευμένο στη Μπερλινάλε, μιλά για δυο μικρά αδέλφια που έχουν μόλις περάσει, μαζί με τη μητέρα τους, τα σύνορα από το Μεξικό προς τις ΗΠΑ, σε αναζήτηση μιας καλύτερης ζωής.\nΤις άπειρες ώρες που περιμένουν τη μαμά τους να επιστρέψει απ’ τη δουλειά, ονειρεύονται την υπόσχεση της ότι θα πάνε στη Ντίσνεϊλαντ, στη δική τους Γη της Επαγγελίας. Στο «Λέγε με κοτσύφι» του Pavel Mirzoev, ο Kostya είναι ένας συνηθισμένος 14χρονος Ρώσος. Δεν τα πολυκαταφέρνει στο σχολείο, οι γονείς του είναι στα χωρίσματα, ο πατέρας του ετοιμάζεται για μια νέα οικογένεια και ο ίδιος δεν έχει πολλούς φίλους. Ωσπου μια μέρα βρίσκει έναν στο διαδίκτυο.\nΣτο μικρού μήκους «Ο λουστράκος» του Χιλιανού Andres Gallegos, η κάμερα ακολουθεί έναν τίμιο 11χρονο λουστράκο που δουλεύει στον δρόμο.\nΟμως, όταν η αστυνομία θα κατάσχει το κασελάκι του, ο μικρός θα καταλάβει γρήγορα πως η ζωή δεν είναι δίκαιη. Για να επιζήσει θα πρέπει να χρησιμοποιήσει οποιοδήποτε μέσο.\nΣτο νορβηγικό animation «Μπαμπάς» των Atle Blakseth και Einar Dunsæd, ο μπαμπάς εμφανίζεται ένα βράδυ στο παράθυρο, κρατώντας ένα δώρο για τον γιο του. Είναι δυνατός και γενναίος. Ελευθερώνει ζώα από την αιχμαλωσία, κερδίζει σε κούρσες με το σούπερ αμάξι του και βουτά στα βάθη του ωκεανού.\nΗ ταινία αφηγείται την οδυνηρή λαχτάρα ενός παιδιού για τον απόντα πατέρα του. Οι ταινίες θα προβληθούν δωρεάν μέσα από την πλατφόρμα online.olympiafestival.gr από τις 28 Νοεμβρίου έως τις 5 Δεκεμβρίου.\n«Αντιγόνη»Camera ZizanioΦεστιβάλ Ολυμπίας


Όλα βαίνουν καλώς, όταν οι άλλοι βάζουν λουκέτα – Το Άρθρο\nΠροχθές είχα το προνόμιο να είμαι προσκεκλημένος σε μια τηλεοπτική εκπομπή μαζί με μια βουλευτή του ΣΥΡΙΖΑ. Αν ζούσα εκτός Ελλάδος, η εικόνα που φιλοτέχνησε η εκλεκτή συμπροσκεκλημένη μου θα με έκανε να θέλω να επαναπατριστώ άρδην…\n«Η ανεργία έπεσε δυο ποσοστιαίες μονάδες, οι Έλληνες φορολογούμενοι υπερκαλύπτουν τους στόχους των εισπράξεων φόρων του προϋπολογισμού, και η οικονομία έχει ανάπτυξη φέτος. Το ΔΝΤ προβλέπει 2,8% ανάπτυξη για το 2018, και η κυβέρνηση θα προσλάβει πάνω από 4.500 νέους υπαλλήλους στο Εθνικό Σύστημα Υγείας. Ο διαγωνισμός των καναλιών θα αποφέρει 258 εκατομμύρια έσοδα που θα πάνε πίσω στο Λαό, και επιτέλους εκείνοι που έπρεπε να πληρώνουν αλλά δεν πλήρωναν, τώρα πληρώνουν.\nΤο ΔΝΤ πιέζει για οριστική απόφαση κουρέματος επί του Ελληνικού Χρέους ως το τέλος του χρόνου, και οι υπόλοιποι εταίροι συμμορφώνονται προς τις επιταγές του, να κλειδώσουν τα τωρινά χαμηλά επιτόκια για την Ελλάδα και να λύσουν το πρόβλημα του χρέους που μας πνίγει»\nΔεν μπορώ να φανταστώ πιο περίτεχνο τρόπο να πεις ψέματα λέγοντας αλήθειες. Ειλικρινά με ξεπερνάει. Υποκλίνομαι! Ήμαρτον, Κύριε!\nΓια κακή τύχη της εκλεκτής συμπροσκεκλημένης μου, για να πιστέψω την εικόνα που με τόση δεξιότητα καλλιτέχνησε για τους τηλεθεατές, δεν θα έπρεπε να απλά να ζω σε άλλη χώρα, αλλά σε άλλον πλανήτη. Πόσω μάλλον, που βιώνω καθημερινά την ελληνική οικονομία, και παρακολουθώ τις εξελίξεις. Πόσω μάλλον, που βλέπω επιχειρήσεις γνωστές να αντιμετωπίζουν το λουκέτο!\nΟι Έλληνες δεν έγιναν ξαφνικά 40% πιο μπαταχτσήδες: απλά δεν έχουν να πληρώσουν. Η αγελάδα στέρεψε από το γάλα και πλέον της κόβουν κομμάτια σάρκες και της ρουφάνε φλιτζάνια αίματος. Την σκοτώνουν. Με τις 450.000 κατασχέσεις του κράτους εναντίον των πολιτών κατά το πρώτο τετράμηνο του έτους, που πιθανότατα αριθμούν άνω του μισού εκατομμυρίου πλέον, οι μισοί Έλληνες χρωστάνε στην εφορία λεφτά που δεν έχουν να δώσουν! Κατάφωρη καταπάτηση του συντάγματος, που εντέλει οι πολίτες να συνεισφέρουν στα δημόσια οικονομικά σύμφωνα με τις δυνατότητές τους.\nΌμως το 2017 λέει πάλι το ΔΝΤ, δεν θα είναι η ανάπτυξη της Ελληνικής Οικονομίας όπως αρχικά έλεγε 2,7%, αλλά τώρα προβλέπει πως θα είναι 0,7%.\nΚαι φυσικά οι 4.500 που θα προσληφθούν στο ΕΣΥ, θα πληρωθούν εκτός προϋπολογισμού, από τα 70 εκατομμύρια που πήρανε από τους υπερθεματιστές. Εκτός προϋπολογισμού! Παρόλο που ο προϋπολογισμός είχε 380 εκατομμύρια για τις τηλεοπτικές άδειες. Παρόλο που ο διαγωνισμός θα ακυρωθεί από το ΣτΕ, που όταν φάνηκε η προοπτική, η συνεδρίαση αναβλήθηκε επ’αόριστον, για πρώτη φορά στα δημοκρατικά χρονικά από ιδρύσεώς του ΣτΕ το 1929, από τον φιλελεύθερο Ελευθέριο Βενιζέλο! Αυτό που δεν τόλμησε κανένας πρωθυπουργός από την ίδρυση της Νέας Ελληνικής Δημοκρατίας, έγινε! Τώρα! Και απλά ήταν Δευτέρα!\nΕγώ φταίω που δεν ανέχομαι κάποιοι να μας περνάνε όλους για κοπάδι από γίδια.\nΚαι θύμωσα. Και τα είπα. Όλα!\nΠΡΟΗΓΟΥΜΕΝΟ Previous post: Γιατί ο ΔΟΛ αποτελεί το αντίδοτο στον χυδαίο εθνολαϊκισμό της εποχής\nΕΠΟΜΕΝΟ Next post: Ανασχηματισμός ή τέλμα


Δελτίο11: Η G20 , η πράσινη «συνομωσία και ο Ντόναλντ Τραμπ\nΗ λίστα με τις πολιτικές προτεραιότητες της διακυβέρνησης Τράμπ στο εξωτερικό έχει σαν νούμερο 1 το διεθνές εμπόριο\nκαι τον ψευδόμενο Τύπο (φέικνιουζ) και το νόμο απάτη\nτου Ομπάμα για την «καθολική ασφάλιση», το |«Ομπάμα-κέαρ», στην εγχώρια λίστα.\nΚαι η νέα διοίκηση των ΗΠΑ έσπασε την παράδοση των «πονηρών» πράσινων τραπεζιτών με τις «καθαρές λύσεις».\nΣτο πολυαναμενόμενο πρώτο ανακοινωθέν της Ομάδα των 20 επί της εποχής Τραμπ , η αμερικανική επέβαλε τις θελήσεις της παρά τις αντιρρήσεις πολλών πράσινων συμμάχων χωρών που ήθελαν να περάσουν μια δήλωση «ενάντια στον προστατευτισμό».\nΗ κοινή δήλωση των υπουργών Οικονομικών της G-20 που συναντήθηκαν στο Μπάντεν-Μπάντεν στη Γερμανία, δεν περιέλαβε τελικά καμία σαφή και συγκεκριμένη αναφορά «στα μέτρα που πρέπει να λάβουν οι κυβερνήσεις για την «κλιματική αλλαγή».\nΣτο ανακοινωθέν, μετά το αμερικανικό βέτο, δεν υπάρχει καμία αναφορά για τη χρηματοδότηση δράσεων εναντίον των κλιματικών αλλαγών, όπως προβλεπόταν στις αποφάσεις της Συνόδου των Παρισίων τον Δεκέμβριο του 2015».\nΟ Γερμανο-γαλλικός άξονας Βερολίνο-Παρίσι μετά τις καρπαζιές που εισέπραξε η Δωροθέα στην Ουάσιγκτον «έβαλε τα κλάματα».\nΟ σακάτης είπε ότι οι συζητήσεις κατέληξαν σε «αδιέξοδο» και ο Γάλλος σοσιαληστής , Μισέλ Σαπέν, δήλωσε ότι μετάνιωσε για τη συμμετοχή του και τόνισε, πως η Γαλλία είναι υπέρ του ελεύθερου εμπορίου.\nΔυστυχώς εμείς τα κορόιδα εξακολουθούμε να πληρώνουμε με κάθε λογαριασμό ρεύματος φόρο πράσινης μακακίας στα σαΐνια τους τσιφούτ του Κιότο, που πουλάνε «καθαρό αέρα κοπανιστό». Και χύμα και σε φιάλες.\nΗ υποτιθέμενη κλιματική αλλαγή είναι μπίζνα τρισεκατομμυρίων την οποία πληρώνουμε οι «πολλοί» !!\nΟι οικολογικές οργανώσεις, είναι όργανα της ΝΤΠ και παίζουν τα γεωπολιτικά παιχνίδια των χορηγών τους και βάζουν την ΔΕΗ να πληρώνει δισεκατομμύρια για το εθνικό μας καύσιμο τον λιγνίτη στους τσιφούτ-τσιφούτ.


Σάββατο, 30 Μαΐου, 2020, Ώρα: 00:56\n18 Σεπτεμβρίου 2019 09:54\nΠρόκειται για μια 19χρονη γυναίκα, η οποία γέννησε ένα υγιέστατο αγοράκι στις 6 Σεπτεμβρίου. Κατά τη διαδικασία δήλωσης του παιδιού διαπιστώθηκε πλαστοπροσωπία, όταν η κοπέλα προσκόμισε την ταυτότητα άλλης γυναίκας.\nΟι Αρχές όμως δεν θεωρούν ότι πρόκειται για μεμονωμένο περιστατικό, καθώς η 19χρονη, η οποία είναι ανύπαντρη, έχει αποκτήσει άλλα τρία παιδιά και μάλιστα από το 2015 και μετά! Τα ίχνη των παιδιών δεν έχουν εντοπιστεί, όπως δεν έχουν εντοπιστεί και τα ίχνη της κατόχου της ταυτότητας.\nΠροηγούμενο άρθρο Ελλάδα : Μόλις πέντε κρούσματα και κανένας θάνατος το τελευταίο 24ωρο\nΕπόμενο άρθρο Διακοπές στην Ελλάδα χωρίς καραντίνα «διαφημίζει» η Αυστρία\n29 Μαΐου 2020 15:46\n29 Μαΐου 2020 14:33\n29 Μαΐου 2020 13:26\n29 Μαΐου 2020 13:13


Παρλάπιπας: Ερντογάν: “Εισακούστηκαν οι εκκλήσεις μας για διάλογο”\nΕρντογάν: “Εισακούστηκαν οι εκκλήσεις μας για διάλογο”\nΟ Τούρκος πρόεδρος Ταγίπ Ερντογάν σε ομιλία του στο Ικόνιο υποστήριξε ότι “όσοι δεν μπορούσαν να κάνουν ένα βήμα πίσω στην ανατολική\nΜεσόγειο επιδόθηκαν σε κούφιες απειλές και εκβιασμούς αλλά τελικά εισάκουσαν τις εκκλήσεις μας για διάλογο, δήλωσε ο Τούρκος Πρόεδρος Ταγίπ Ερντογάν”.\nΣύμφωνα με όσα μεταδίδει το ΚΥΠΕ “σε ομιλία του στο Ικόνιο, ο Τούρκος Πρόεδρος είπε ότι «ήθελαν να παίξουν ένα παρόμοιο παιχνίδι στη Μεσόγειο. Μετά την οριοθέτηση θαλάσσιων ζωνών στην “ΤΔΒΚ”, χάρη στη συμφωνία που κάναμε με τη Λιβύη μετατρέψαμε ένα μεγάλο μέρος της ανατολικής Μεσογείου σε νόμιμο πεδίο δραστηριότητας».


Ευρωπαϊκή Έκφραση Ομήρου 54, Αθήνα Λ. Μαραθώνος 417, Παλλήνη Τηλ /4 Φαξ - PDF\nΕυρωπαϊκή Έκφραση Ομήρου 54, Αθήνα Λ. Μαραθώνος 417, Παλλήνη Τηλ /4 Φαξ\nDownload "Ευρωπαϊκή Έκφραση Ομήρου 54, 106 72 Αθήνα Λ. Μαραθώνος 417, 153 51 Παλλήνη Τηλ 210 3643223/4 Φαξ 210 3646953 Email ekfrasi@ekfrasi.gr www.ekfrasi."\n4 Η Ευρωπαϊκή Έκφραση, μια ανεξάρτητη Μη Κυβερνητική Οργάνωση, ιδρύθηκε το 1989 και έκτοτε δραστηριοποιείται ενεργά στην προώθηση της ιδέας της Ενωμένης Ευρώπης, του φεντεραλισμού, της κοινωνίας πολιτών και της διαπολιτισμικής κατανόησης. Στόχος της είναι η ενίσχυση της κοινωνίας πολιτών για μια συμμετοχική δημοκρατία στο πλαίσιο μιας ευρωπαϊκής και τελικά μιας παγκόσμιας ομοσπονδίας, η εμβάθυνση και εμπέδωση των δημοκρατικών θεσμών, καθώς και η προώθηση των ανθρωπίνων δικαιωμάτων και των ατομικών ελευθεριών. Αποτελεί μια δεξαμενή σκέψης και ιδεών και συμβάλλει στην εξάπλωση και εδραίωση των αξιών της ανοιχτής και της ανεκτικής κοινωνίας. Τέλος δίνει έμφαση στους νέους και τις ιδιαιτερότητές τους στο πλαίσιο μιας ενωμένης Ευρώπης. Στόχος του προγράμματος Διαγωνισμός Δοκιμίου «Ο Ρόλος της Ευρώπης στο Παγκόσμιο Περιβάλλον Σκέψου Ολικά Δράσε Τοπικά», στο πλαίσιο του οποίου πραγματοποιήθηκε η παρούσα έκδοση από την Ευρωπαϊκή Έκφραση, είναι η ανάπτυξη προβληματισμού και διαλόγου για το ρόλο της Ευρώπης, ως πολιτιστικής οντότητας στο παγκόσμιο περιβάλλον, καθώς και η προώθηση της πολιτικής ταυτότητας της Ευρώπης και η ανάπτυξη της αντίστοιχης προβληματικής. Επιπλέον στόχος είναι η ανάδειξη του ρόλου της πολιτισμικής διάστασης ως συνεκτικού στοιχείου της πολιτικής ενοποίησης της Ευρώπης ιδιαίτερα στο πλαίσιο των τοπικών κοινωνιών, είτε αυτές εκφράζονται ως τοπική αυτοδιοίκηση είτε ως κοινωνία πολιτών. Η Ευρωπαϊκή Έκφραση θα ήθελε να ευχαριστήσει ιδιαιτέρως για τη βοήθεια τους σε αυτήν την έκδοση τον κ. Δημήτρη Χρυσοχόου, Αναπληρωτή Καθηγητή Διεθνούς Οργάνωσης, την Γεωγράφο κα Λίλα Λεοντίδου Καθηγήτρια Ελληνικού Ανοιχτού Πανεπιστημίου και την κα Μαρία Μενδρινού Αναπληρώτρια Καθηγήτρια Πολιτικής Επιστήμης. Ευρωπαϊκή Έκφραση Ομήρου 54, Αθήνα Λ. Μαραθώνος 417, Παλλήνη Τηλ /4 Φαξ\n5 Π Ε Ρ Ι Ε Χ Ο Μ Ε Ν Α Παρουσίαση Δοκιμίου σελ. 4 Η Ευρώπη έως σήμερα σελ. 10 Τι Ευρώπη θέλουμε σελ. 12 Πόση Ευρώπη θέλουμε σελ. 18 Η πορεία της Ελλάδας στην Ευρωπαϊκή Ένωση σελ. 20 Αντί επιλόγου σελ. 21 Βιβλιογραφικές αναφορές σελ. 22 Παραπομπές σελ. 22 5\n7 Στις 25 Μαρτίου 1957 με 6 θεμέλιους λίθους (Γερμανία, Γαλλία, Βέλγιο, Ιταλία, Λουξεμβούργο, Κάτω Χώρες) η Ευρώπη ξεκινούσε ένα πολύ ενδιαφέρον και πρωτοποριακό ταξίδι στο χρόνο. Μετά από 50 χρόνια (2007), στην επέτειο μισού αιώνα συνεχούς δημιουργικής πορείας, οι θεμέλιοι λίθοι έγιναν 27, όλοι εξίσου πολύτιμοι! Βασικό συνεκτικό στοιχείο του ευρωπαϊκού οικοδομήματος είναι οι κοινές αξίες, οι οποίες έχουν δοκιμασθεί και επιβεβαιωθεί στην ιστορική του διαδρομή στο πεδίο της οικονομικής ανάπτυξης, της πολιτικής δημοκρατίας και της αλληλεγγύης. Σίγουρα τα προβλήματα δεν έλειψαν. Όμως τόσο τα όργανα της Ευρωπαϊκής Ένωσης όσο και οι εθνικές αρχές εργάζονται συνεργαζόμενες για την επίτευξη των κοινών στόχων με βάση τις αρχές της εταιρικότητας και της επικουρικότητας. Η ευρωπαϊκή πορεία σε ένα παγκοσμιοποιημένο διεθνές περιβάλλον, στο οποίο όλες οι κοινωνίες του κόσμου τελούν πλέον σε τέτοιο βαθμό όχι μόνο αλληλεπίδρασης αλλά και αλληλεξάρτησης, επιβάλλει την ολοκληρωμένη ανάπτυξη στον μέγιστο δυνατό βαθμό, εσωτερική συνοχή, αλλά και μια ελάχιστη κοινή ευθύνη για ό,τι συμβαίνει οπουδήποτε στον κόσμο, ειδικώς όσον αφορά τη διατήρηση του κλίματος και την προστασία του φυσικού περιβάλλοντος. Προς αυτήν την κατεύθυνση μπορεί να συμβάλλει η Ευρώπη με την ανάδειξη του ρόλου της πολιτιστικής και της πολιτισμικής διάστασης ως συνεκτικού στοιχείου της πολιτικής ενοποίησης στο εσωτερικό και επεξεργασίας πολιτικής και προτύπου ως προς τη διεθνή της παρουσία. Η τοπική κοινωνία, τόσο ως αυτοδιοίκηση όσο και ως κοινωνία πολιτών, πρέπει να έχει σημαντική συμβολή στη σφυρηλάτηση αυτής της ταυτότητας πολιτισμού. Το σύνθημα γίνεται πράξη: σκέψου ολικά δράσε τοπικά. Ακριβώς αυτή η παράμετρος της ευρωπαϊκής ενοποίησης αποτελεί το θέμα του διαγωνισμού δοκιμίου «Ο ρόλος της Ευρώπης στο παγκόσμιο περιβάλλον», που ολοκληρώθηκε με επιτυχία. Φιλοδοξία της Ευρωπαϊκής Έκφρασης είναι η ανάπτυξη προβληματισμού στην κοινωνία πολιτών και ειδικά στους νέους, η ευρωπαϊκή συνδιαμόρφωση της πολιτικής δημοσιότητας, ώστε η Ευρώπη όλων μας να βασίζεται σε πολίτες ενημερωμένους και συνειδητοποιημένους, σε πολίτες που σταδιακά συγκροτούν τη νέα κοινή γνώμη, που δεν καθεύδει τον ύπνο της τηλεόρασης αλλά βάζει ψηλά τον πήχη της αυτογνωσίας, της ωριμότητας, της συμμετοχής και της οικουμενικότητας. Μαθαίνουμε για την Ευρώπη γράφοντας γι αυτήν. Μόνο έτσι η Ευρώπη και οι Ευρωπαίοι θα ανταποκριθούμε στις προκλήσεις του μέλλοντος. Και είναι πολλές. Δρ Νίκος Γιαννής Kαθηγητής Ευρωπαϊκής Πολιτικής, ιδρυτής Ευρωπαϊκής Έκφρασης. 7\n8 «Ο ρόλος της Ευρώπης στο Παγκόσμιο Περιβάλλον» Tι Ευρώπη και πόση Ευρώπη θέλουμε. Της Εβίτας Τεσσερομάτη Νικήτριας του Διαγωνισμού Συγγραφής Δοκιμίου της Ευρωπαϊκής Έκφρασης: Η ανάγκη των ανθρώπων και των οργανωμένων κοινωνιών για ειρήνη, συνύπαρξη και ευημερία προβάλλονται επί αιώνες συνεχώς. Άλλοτε μέσω της τέχνης και άλλοτε ως διεκδικήσεις των κινημάτων και των πολιτών με πολλούς και δυναμικούς σε ένταση και έκταση τρόπους. Από όποια σκοπιά όμως και να το δούμε όλα τα παραπάνω μεταφέρουν μέσα τους την ελπίδα για έναν καλύτερο κόσμο και μια διαφορετική ποιότητα ζωής. Πριν από 50 χρόνια το ίδιο όραμα, η ίδια ανάγκη ενέπνευσε τους ηγέτες του Βελγίου, της Γαλλίας, της Γερμανίας, της Ιταλίας, του Λουξεμβούργου και των Κάτω Χώρων να προχωρήσουν σε μια ευρύτερη συνεργασία μεταξύ τους και να θέσουν τα θεμέλια που στηρίζεται σήμερα το οικοδόμημα της Ενωμένης Ευρώπης. Κάθε κράτος μέλος προσέφερε με τη συμβολή του στην ενοποίηση της Ευρώπης. Μιας Ευρώπης ειρηνικής, δημοκρατικής, που προσφέρει ευημερία, ασφάλεια, ανεκτικότητα, συμμετοχή και αλληλεγγύη. Ο πλούτος της Ευρώπης έγκειται στο σεβασμό του πολιτισμού και της ιστορίας του κάθε κράτουςμέλους, παράγοντας μέσα σε αυτό το πλαίσιο ένα καινούργιο πολιτιστικό κεφάλαιο, «τον πολιτισμό της Ευρώπης». Έναν πολιτισμό που πλάστηκε από τους λαούς της. Και το βασικό συμπέρασμα εδώ είναι ότι μόνο από κοινού μπορούμε να διατηρήσουμε και να διαφυλάξουμε σε βάθος χρόνου το ευρωπαϊκό μας κεκτημένο. Κάτι όμως που θα ήθελα να συγκρατήσουμε στο σημείο αυτό είναι ότι η Ε.Ε δεν έχει στατικό χαρακτήρα αλλά είναι μια εξελισσόμενη δύναμη, ανοικτή και ζωτική. 50 χρόνια μετά την ίδρυση της θέλει να προχωρήσει. Θεωρώ ότι οι συνθήκες είναι πλέον ώριμες και η συγκυρία ιδανική για κάτι τέτοιο. Η Ενωμένη Ευρώπη πρέπει να προχωρήσει καθώς οι εξελίξεις και οι ανάγκες το επιβάλλουν. Η παγκόσμια κοινότητα καλείται να τοποθετηθεί σε μια σειρά από προβλήματα όπως η τρομοκρατία, τα αποθέματα της ενέργειας, η εξάλειψη της φτώχιας,η εκμετάλλευση των ανθρώπων, η προστασία του περιβάλλοντος και η οικονομική μεγέθυνση ώστε να επιτευχθεί η κοινωνική ευημερία και δικαιοσύνη. Αυτά τα προβλήματα ξεπερνούν τα εθνικά σύνορα. Η ενωμένη Ευρώπη καλείται να απαντήσει και σε ένα άλλο ερώτημα που αφορά την ίδια. Και είναι το ίδιο ερώτημα που συνθέτει την προβληματική της, δηλαδή τι Ευρώπη και πόση Ευρώπη θέλουμε. Και οι απαντήσεις στα ανωτέρω προβλήματα έγκεινται πρωτίστως στην θέληση των λαών της. Το ποιά και πόση θα είναι η Ευρώπη του αύριο πρέπει να είναι αποτέλεσμα νομιμοποίησης, μέσω δηλαδή της δημοκρατικής συμμετοχής των πολιτών. Γι αυτό είναι επίσης αναγκαίο να δημιουργήσουμε έναν ευρωπαϊκό πολιτικό δήμο που θα ενισχύει το αίσθημα της συνείδησης ότι οι ευρωπαίοι πολίτες έχουν κοινή πολιτική ταυτότητα, εφόσον οι αποφάσεις θα είναι αποτέλεσμα διαλόγου και πραγματικής συμμετοχής των πολιτών και όχι αποφάσεις των κυβερνήσεων τους. Όμως για να υπάρξει ευρωπαϊκός δήμος τα μέλη του πρέπει να αναγνωρίσουν την συλλογική τους πορεία και ύπαρξη ως τέτοια. Η διαμόρφωση της ευρωπαϊκής σφαίρας δεν σημαίνει την αφομοίωση των εθνικών ταυτοτήτων που την αποτελούν αλλά συνίσταται τον εμπλουτισμό αυτών και τη δημιουργία μιας κοινής ευρωπαϊκής ταυτότητας. 8\n9 Σε αυτό το τοπίο που αναδύεται σημαντικός είναι ο ρόλος που διαδραματίζει και ο λεγόμενος τρίτος τομέας που στην συνηθέστερη μορφή του αποκαλείται Κοινωνία των Πολιτών. Έτσι οι συλλογικότητες του τρίτου τομέα θα είναι τα υποκείμενα τα οποία θα εκφράζουν τον μετασχηματισμό της πολιτικής και κοινωνικής συμμετοχής στην νέα εποχή. Έτσι η Κοινωνία των Πολιτών συμβάλλει με την σειρά της στην διαμόρφωση μιας ευρωπαϊκής δημόσιας σφαίρας καθώς οι πολίτες κουρασμένοι από τα παραδοσιακά όργανα εκπροσώπησης του αναζητούν νέες μορφές εκπροσώπησης και οργανωμένης συμμετοχής. Συμπερασματικά, η Κοινωνία των Πολιτών προσφέρει κίνητρα για την βελτίωση του δημοκρατικού βίου της Ένωσης. Η Ε.Ε χρειάζεται να πάρει όπως τονίστηκε και ανωτέρω σημαντικές αποφάσεις που αφορούν την ίδια. Αυτό που απαιτείται ξεκάθαρα είναι μια πολιτική ένωση με μία κυβέρνηση για την οικονομική της πολιτική και κατ αυτόν τον τρόπο να οδηγηθούμε σε μια ομοσπονδιακή λύση που θα σχηματοποιήσει ένα νέο κράτος που τα σύνορα του θα είναι αυτά που γνωρίζουμε σήμερα προσδίνοντας στην Ε.Ε κύρος και δυναμική καθιστώντας αξιότιμο παίχτη και δυνατή να αναλάβει ένα κυρίαρχο ρόλο στο παγκόσμιο περιβάλλον. Η συζήτηση για το μέλλον της Ευρώπης είναι αναγκαία, όσο ποτέ άλλοτε και οι επιλογές που έχουμε είναι δυο. Ή θα κατευθυνθούμε σε μέτρα προσωρινών λύσεων χωρίς τόλμη, παρατηρώντας τις εξελίξεις που διαγράφονται ή θα διαγράψουμε ακολουθώντας στρατηγικές, την μελλοντική πορεία μας. Δημιουργώντας με την δεύτερη επιλογή μας έναν παγκόσμιο παίκτη που θα εγγυάται την ειρήνη και την ανάπτυξη και θα ηγείται των εξελίξεων. 9\n10 Ο Ρόλος της Ευρώπης στο Παγκόσμιο Περιβάλλον «Τι Ευρώπη και Πόση Ευρώπη θέλουμε;» Η Ευρώπη έως σήμερα Η λήξη του δευτέρου Παγκοσμίου Πόλεμου έμεινε ανεξίτηλη στην μνήμη των λαών ως ο πιο καταστρεπτικός πόλεμος που γνώρισε ποτέ η ανθρωπότητα με απώλειες τόσο σε κοινωνικό όσο και σε οικονομικό επίπεδο. Η απάντηση των λαών της Ηπείρου στα ερείπια που άφησε ο Β Παγκόσμιος Πόλεμος και στην διαίρεση της Ευρώπης υπό το φάσμα του ανταγωνισμού μεταξύ των δύο υπερδυνάμεων, ήταν η δημιουργία ενός θεσμικά ενιαίου χώρου που διασφαλίζει μέσω της συνεργασίας των κρατών, την ευημερία, την δημοκρατία και ειρήνη μεταξύ των λαών. Πάνω σε αυτές τις αξίες στηρίχτηκε και το όραμα των τότε ηγετών για μια ενωμένη Ευρώπη. Σήμερα που η πολιτική συγκυρία καθώς και παγκόσμιες εξελίξεις είναι τέτοιες, βρίσκουν έδαφoς να αναπτυχθούν ερωτήματα, όπως για παράδειγμα η οργάνωση του πολιτικού γενικά, καθώς και ο τρόπος λήψης των αποφάσεων πάνω στα σύγχρονα προβλήματα, οι διαστάσεις των οποίων είναι τέτοιες που ξεπερνούν τα εθνικά σύνορα. Και όπως η εμπειρία καταδεικνύει η λύση τους μπορεί να εξασφαλιστεί μέσω της ευρύτερης συνεργασίας των κρατών. Με αφορμή τον εορτασμό από την συμπλήρωση πενήντα ετών από την γέννηση της Ευρωπαϊκής Ένωσης, πέρα των ανωτέρων ερωτημάτων, γεννιούνται και μια σειρά από άλλα ειδικότερα ερωτήματα. Όπως ποιο είναι το μέλλον της Ευρώπης, ποιο ρόλο καλείται να διαδραματίσει η ίδια στο παγκόσμιο Περιβάλλον σήμερα, πόση Ευρώπη θέλουμε αλλά και τι Ευρώπη θέλουμε. Παρά την ομολογουμένως πετυχημένη πορεία της και τα πολλαπλά οφέλη που είχε για τους λαούς της, δεν κατέστη δυνατό να επιλύσει κάποιες από τις εν γένει αδυναμίες της. Αδυναμίες που τα σημάδια της φάνηκαν σε μια σειρά από γεγονότα όπως την κρίση που προκάλεσε στους κόλπους της ο πόλεμος στο Ιράκ και με αποκορύφωμα φυσικά την άρνηση για την κύρωση της ψήφισής της συνθήκης για το ευρωπαϊκό σύνταγμα. Προτού όμως αναφερθούμε στις συνιστώσες που συνθέτουν την προβληματική για την Ευρωπαϊκή Ένωση, θεωρώ ότι σε αυτό το σημείο θα ήταν κάλο να αναφερθούμε στο Ιστορικό πλαίσιο που καλύπτει η ως τώρα πορεία του όλου ευρωπαϊκού εγχειρήματος.η πρόταση του τότε Γάλλου υπουργού Εξωτερικών Robert Schuman στις 9 Μαΐου να τεθεί η παράγωγη άνθρακα και χάλυβα της Γερμανίας και της Γαλλίας υπό κοινό έλεγχο και να δημιουργηθεί για το σκοπό αυτό μια κοινότητα, οδήγησε το 1951 στο Παρίσι στην υπογραφή της συνθήκης για την ίδρυση της ΕΚΑΧ. Ιδρυτικά μέλη ήταν η Γερμανία, Ιταλία, Βέλγιο, 10\n11 οι Κάτω Χώρες και το μεγάλο δουκάτο του Λουξεμβούργου. Η ίδρυση της ΕΚΑΧ ήταν το ξεκίνημα της Ευρωπαϊκής ενοποιητικής πορείας που διαρκεί ακόμη και σήμερα. Προϊόντος του χρόνου, τα έξι κράτη-μέλη επέλεξαν ένα νέο πεδίο αναθέρμανσης της συνεργασίας τους στον οικονομικό τομέα, με την δημιουργία της κοινής αγοράς. Η συνθήκης της Ρώμης τον Μάρτιο του 1957 με την οποία ιδρύθηκε η ΕΟΚ, θεσπίζει όργανα και μηχανισμούς που επιτρέπουν την έκφραση τόσο των εθνικών συμφερόντων όσο και μιας κοινοτικής θεώρησης. Το 1957 ιδρύθηκε επίσης η Ευρωπαϊκή Κοινότητα Ατομικής Ενέργειας (ΕΚΑΕ) γνωστότερης και με το όνομα Ευρατόμ. Ο κύριος στόχος αρχικά της ΕΟΚ ήταν οικονομικός, με την δημιουργία ενός μεγάλου οικονομικού χώρου που θα συμβάλλει στην άνοδο του βιοτικού επιπέδου και στην διασφάλιση της οικονομικής σταθερότητας στους αμέσους στόχους της συνθήκης. Επίσης εντάχθηκε η ίδρυση μιας τελωνειακής ένωσης που θα εγγυάται την ελεύθερη κυκλοφορία των εμπορευμάτων στα κράτη-μέλη, την άρση των ποσοστώσεων και των φραγμών σε κάθε είδους συνάλλαγμα καθώς και την ελεύθερη κυκλοφορία των προσώπων, των υπηρεσιών και των κεφαλαίων. Για την επίτευξη των οικονομικών στόχων η συνθήκη προβλέπει τη δημιουργία και την εφαρμογή κοινής πολιτικής σε ορισμένους τομείς όπως γεωργία,μεταφορές, ανταγωνισμός και το εξωτερικό εμπόριο. Η Ενιαία Ευρωπαϊκή Πράξη (ΕΕΠ) που άρχισε να εφαρμόζεται την 1 η Ιουλίου 1987 αποτελεί την πρώτη σημαντική τροποποίηση της συνθήκης της Ρώμης. Με την ΕΕΠ καταγράφονται και ενσωματώνονται δύο βασικοί στόχοι για την κοινότητα: η πραγματοποίηση της ευρωπαϊκής εσωτερικής αγοράς 1993 και η δέσμευση των 12 τότε κρατών-μελών για την δημιουργία νέων κοινών πολιτικών. Επίσης σημαντική εξέλιξη στον νομοθετικό τομέα ήταν και η αναβάθμιση του κοινοβουλίου και η ενεργότερη συμμέτοχη του στο νομοθετικό έργο της κοινότητας με τις δυνατότητες της συναπόφασης, συνεργασίας και σύμφωνης γνώμης με το συμβούλιο στις περιπτώσεις που προβλέπει η συνθήκη. Σημαντική εξέλιξη στην ενοποιητική πορεία της ένωσης στάθηκε η συνθήκη του Μάαστριχ που τέθηκε σε εφαρμογή το Από την ημερομηνία αυτή η Ε. κοινότητα μετονομάστηκε σε Ευρωπαϊκή Ένωση. Το σημαντικό χαρακτηριστικό της όμως είναι ότι προσθέτει δύο νέους καίριους τομείς κοινής δράσης των 15. Την πολιτική, Οικονομική και Νομισματική Ένωση (ΟΝΕ). Στις 17 Ιουνίου οι αρχηγοί κρατών και κυβερνήσεων υπέγραψαν την συνθήκη του Άμστερνταμ, όπου άνοιξε ένα νέο κεφαλαίο σχετικά με την απασχόληση με στόχο τον συντονισμό και την ενθάρρυνση των εθνικών πολιτικών στον τομέα αυτό. Η καταπολέμηση της ανεργίας αποτελεί πλέον καταστατικό στόχο της ένωσης που δεσμεύει τόσο την ίδια όσο και τα κράτη-μέλη, με απώτερο στόχο την δημιουργία μιας ανταγωνιστικής Ευρώπης στην διεθνή σκακιέρα. Τέλος με την συνθήκη του Άμστερνταμ εισάγεται ή δυνατότητα στενότερης συνεργασίας και προωθημένης κοινοτικής δράσης από ένα μέρος των κρατών μελών ( αρχή της ευελιξίας) υπό το βασικό όρο ότι διατηρείται ο ενιαίος χαρακτήρας της ένωσης και η θεσμική ισοτιμία των κρατών-μελών. Τέλος, στις 26 Φεβρουαρίου 2001 υπογράφεται η συνθήκη της Νίκαιας όπου επέρχονται σημαντικές αλλαγές γύρω από δυο βασικούς άξονες. Αφενός την λειτουργία και την σύνθεση των θεσμικών οργάνων και αφετέρου τις ενισχυμένες συνεργασίες. Τόσο με τις ενισχυμένες συνεργασίες όσο και με την αρχή της ευελιξίας δίνεται μια άλλη διάσταση όσο αφορά την βιωσιμότητα της ένωσης και αποτελεί μία από τις θέσεις πολλών πολιτικών και Ακαδημαϊκών που την προβάλουν ως απάντηση στο ερώτημα τι Ευρώπη θέλουμε. 11\n12 Τι Ευρώπη θέλουμε Παρότι κατά τον μισό αιώνα του βίου της η Ευρωπαϊκή Ένωση έχει κατά κανόνα επιδιώξει την ισοτιμία και την ομοιομορφία στην μεταχείριση των κρατών-μελών της, οι καινούργιες προοπτικές καθώς και η δυνατότητα επέκτασης της μέσω και των μελλοντικών διευρύνσεων της δημιουργούν δυσκολίες που συνδέονται με την βιωσιμότητα της, την απορροφητικότητα της αλλά και την δημιουργικότητα της. Όπως είδαμε και από την ιστορική μας αναφορά οι πρωτεργάτες της ένωσης με την δημιουργία της ΕΚΑΧ έβαλαν πρωτίστως τα θεμέλια για την ίδρυση μιας οικονομικής ένωσης, για την ανάπτυξη και οικοδόμηση της Ευρωπαϊκής Ηπείρου και όχι μιας πολιτικής ένωσης και αυτό είναι που κατά βάση στοιχειοθετεί μια από τις εν γενεί αδυναμίες της. Καθώς οι ανάγκες αλλά και οι συνθήκες δεν ήταν ώριμες για την περαιτέρω παραχώρηση αρμοδιοτήτων (δηλαδή άσκηση εξουσίας σε τομείς που ως τώρα παραδοσιακά ασκούσαν τα εθνικά κράτη). Και αυτό γιατί όταν ξεκίνησε η διαδικασία της ευρωπαϊκής ενοποίησης δεν υπήρχε ιδιαίτερο ενδιαφέρον για τα δημοκρατικά της εχέγγυα, με την ευρωπαϊκή κοινότητα να βασίζεται στην επονομαζόμενη «συγκαταβατική συναίνεση» δηλαδή την σιωπηρή συμφωνία των πολιτών στις ευρωπαϊκές επιλογές των εθνικών ηγεσιών. (1) Με αποτέλεσμα η νομιμοποίηση της Κοινότητας να προερχόταν ως επιβράβευση για τους ταχύτατους ρυθμούς μεγέθυνσης και ανάπτυξης που επιτυγχάνονταν στο οικονομικό κυρίως επίπεδο. Για αυτό η Ένωση αποτελεί ένα υβριδικό μόρφωμα (2) που περιλαμβάνει στοιχεία τόσο υπερεθνικού, όσο διακυβερνητικού οργανισμού σε ότι αφορά τον τρόπο λήψης των αποφάσεων. Με αποτέλεσμα να υπάρχουν αρμοδιότητες που ανήκουν στον κοινοτικό τομέα δηλ. τομείς δραστηριότητας όπου τα κράτη-μέλη έχουν αποφασίσει να εκχωρήσουν την κυριαρχία τους και να αναθέσουν εξουσίες λήψης αποφάσεων στα ευρωπαϊκά θεσμικά όργανα (π.χ. την άσκηση της οικονομικής και δημοσιονομικής πολιτικής από την Ευρωπαϊκή Κεντρική Τράπεζα). Ο τομέας αυτός αποτελεί τον πρώτο πυλώνα της ευρωπαϊκής ένωσης-υπερεθνικό χαρακτηριστικό. Στο πλαίσιο της αποκαλούμενης διακυβερνητικής συνεργασίας τα κράτη-μέλη σε ένα μεγάλο αριθμό τομέων δεν έχουν εκχωρήσει τις εξουσίες τους άλλα απλώς συνεργάζονται αποτελώντας τον δεύτερο και τον τρίτο πυλώνα (εδώ ανήκουν ενδεικτικά η ΚΕΠΠΑ η Αστική και Δικαστική συνεργασία σε ποινικές υποθέσεις που ασκούνται από το Συμβούλιο). Από τα ανώτερο συνάγεται ότι η κοινοτική μέθοδος που ακολουθείται παρουσιάζει στοιχεία συνομοσπονδίας. Δηλαδή την συνένωση μεταξύ διαφορετικών πολιτικών οργανωμένων κρατών, χωρίς αυτά να χάνουν την εθνική τους ταυτότητα ή κυριαρχία. Όμως μια τέτοια παραδοχή συνιστά μια ένωση κρατών και άρα αντίκειται στις ιδρυτικές της συνθήκες και ευρύτερο όραμα για μια ένωση λαών. Με αφετηρία τα αρνητικά αποτελέσματα σε Γαλλία και Ολλανδία για την κύρωση της Συνταγματικής Συνθήκης η Ευρώπη βρίσκεται σε μία περιόδου προβληματισμού για την σύνταξη ενός οδικού χάρτη που άφορα το μέλλον της αλλά και τα μετέπειτα βήματα της. Φέρνοντας στο προσκήνιο προτάσεις και συζητήσεις για μορφές που στηρίζονται στην λογική της διαφοροποιημένης ολοκλήρωσης και προκαλούν ενδιαφέρον. Άλλες φορές εμπλουτίζοντας τη συζήτηση και άλλες προκαλώντας μάλλον σύγχυση στο ήδη ασαφή τοπίο που έχει δημιουργηθεί. 12\n13 Η Ευρώπη των πολλών ταχυτήτων: Η μέθοδος της σταδιακής επίτευξης των στόχων της ολοκλήρωσης από όλα τα κράτη ήταν ταυτόχρονα αποτελεσματική όσο καιρό ή ολοκλήρωση αφορούσε σε ένα ομογενές σύνολο. Η αυξανόμενη ετερογένεια της κοινότητας ως αποτέλεσμα των διευρύνσεων κατέστησε αναγκαία την προσαρμογή της κοινοτικής μεθόδου ολοκλήρωσης σε τρόπους ώστε τα κράτη που δεν μπορούν ή δεν θέλουν να προχωρούν με τους ρυθμούς της πλειοψηφίας να μην εμποδίζουν την πρόοδο της ολοκλήρωσης. Η θέση αυτή, αν και εκ πρώτης όψεως εμφανίζεται φιλικής προς την ολοκλήρωση εμπεριέχει κινδύνους απο-ολοκλήρωσης. Η άκριτη αποδοχή της θα οδηγούσε σε έναν πολλαπλασιασμό των ειδικών καθεστώτων και εξαιρέσεων ο οποίος θα αποδυνάμωνε ένα από τα θεμέλια της ολοκλήρωσης που είναι η κοινότητα δικαίου. Η Συζήτηση για τις πολλαπλές ταχύτητες άρχισε μετά την πρώτη διεύρυνση το Η αρχική τοποθέτηση υπέρ της διαφοροποιημένης ολοκλήρωσης διατυπώθηκε από τον Βέλγο Πρωθυπουργό Tindemans στην Έκθεση για την Ευρωπαϊκή Ένωση που υπέβαλε το 1975 στο Ευρωπαϊκό Κοινοβούλιο και συνοψίζεται στη φράση: «όσες χώρες μπορούν, προχωρούν και οι υπόλοιπες ακολουθούν μόλις το επιτρέψουν οι συνθήκες». Η θέση αυτή αφήνει απλώς περιθώρια για προσωρινές παρεκκλίσεις λόγω αδυναμίας συμμετοχής σε συγκεκριμένες πολιτικές, όπως π.χ το Ευρωπαϊκό Νομισματικό Σύστημα (ΕΝΣ) που υπήρξε ο προπομπός της ΟΝΕ. (3) Η Ευρώπη της μεταβλητής γεωμετρίας ή Ευρώπη a la carte: Σύμφωνα με τη βρετανική αντίληψη η οποία θεμελιώθηκε επιστημονικά από τον Taylor μετά την ένταξη της Βρετανίας στην κοινότητα, διαπιστώνεται πως δεν υπάρχει συναντίληψη μεταξύ των κρατών μελών και πρέπει τα κράτη που το επιθυμούν να είναι ελεύθερα να αναπτύξουν συνεργασίες εντός ή και εκτός του κοινοτικού θεσμικού πλαισίου. Όπως παραδείγματος χάρη το Συμβούλιο των Σκανδιναβικών χωρών το όποιο δεν συγκεντρώνει νομοθετικό μηχανισμό.όμως εάν υιοθετήσουμε μια τέτοια πρόταση για την από εδώ και πέρα πορεία της Ευρώπης θα οδηγηθούμε στο να αποδυναμώσουμε τον στόχο της ενοποίησης. (4) Η Ευρώπη του σκληρού πυρήνα και η Ευρώπη της εμπροσθοφυλακής: Αντίθετος προς τις βρετανικές προθέσεις ήταν οπωσδήποτε ο σκοπός των θεωρητικών του γερμανικού Χριστιανοδημοκρατικού Κόμματος όταν τον Σεπτέμβριο του 1994 διαμόρφωσαν την πρόταση τους για την Ευρώπη του σκληρού πυρήνα (Kerneuropa). Σύμφωνα με αυτή την πρόταση ή Ένωση πρέπει να δεχτεί το ταχύτερο στους κόλπους της τις χώρες τις Κεντρικής και Ανατολικής Ευρώπης (ΚΑΕ). (5) Ταυτόχρονα όμως, πρέπει να προωθηθεί η εμβάθυνση της ολοκλήρωσης με τις χώρες που είναι σε θέση και επιθυμούν να συμμετάσχουν στο εγχείρημα. Το 1994 κάνεις δεν είχε πιστέψει ότι στο ενιαίο νόμισμα θα συμμετείχαν τελικά ένδεκα χώρες και η πρόταση κατονόμασε πέντε χώρες κατάλληλες να συναποτελέσουν τον σκληρό πυρήνα της Ευρωπαϊκής ομοσπονδίας. Στην ομιλία του στο Πανεπιστήμιο Χούμπολτ του Βερολίνου στις 12 Μαΐου 2000, ο υπουργός Εξωτερικών της Γερμανίας Γιόσκα Φίσερ τροποποίησε την πιο πάνω πρόταση. Αναφερόμενος στην ανάγκη δημιουργίας μιας εμπροσθοφυλακής ή ενός «κέντρου βάρους» 13\n14 διευκρινίζοντας ότι αυτό θα περιλαμβάνει λίγα κράτη μέλη πιστά στα ιδανικά της Ενωμένης Ευρώπης και τα οποία θα είναι σε θέση να προωθήσουν την Ευρωπαϊκή ολοκλήρωση. Ο Φίσερ άφηνε αναπάντητα δύο καίρια ερωτήματα: αφενός ποιος θα συμμετάσχει στο εγχείρημα και αφετέρου αν το προαναφερόμενο κέντρο βάρους θα δημιουργηθεί εντός ή εκτός του πλαισίου των Συνθηκών.Στο ζήτημα πάντως της Συμμετοχής τόνισε ότι κανένα σχέδιο για την Ευρώπη δεν θα επιτευχθεί χωρίς τη στενή συνεργασία μεταξύ Γαλλίας και Γερμανίας. Ανέφερε εξάλλου ως ενδεχόμενο τη συμμετοχή στο εγχείρημα των χωρών που συμμετέχουν στην ΟΝΕ, τονίζοντας όμως ότι η εμπροσθοφυλακή δεν πρέπει να είναι κλειστή. (6) Η Ευρώπη των ομόκεντρων κύκλων: Μέχρι τώρα οι προτάσεις για διαφοροποιημένη ολοκλήρωση που παρουσιάσαμε διαφοροποιούνται στα έξης δύο σημεία ή μεν βρετανική εκδοχή συνεπαγόταν την επιλεκτική συμμετοχή των κρατών-μελών στις Ευρωπαϊκές πολιτικές, εντός του θεσμικού πλαισίου της Ένωσης, ενώ η γερμανική εκδοχή συνεπαγόταν τη δημιουργία θεσμικού πλαισίου στενότερου από αυτού της Ένωσης. (7) Κάτι τέτοιο όμως κατά την άποψη μας θα καταστήσει την Ένωση ένα χώρο όπου θα μπορούν να ενισχύονται κάθε είδους ηγεμονίες (οικονομικές ή πολιτικές) έναντι των μικρότερων χώρων και άρα περιθωριοποίηση των δεύτερων μέσα από θεσμοποιούμενους μηχανισμούς αυτήν τη φορά. Σύμφωνα τώρα με μια τρίτη αντίληψη, γνωστή και ως Ευρώπη των Ομοκέντρων Κύκλων, μπορούν να γίνουν δεκτές εξαιρέσεις από ορισμένες πολιτικές υπό τον όρο ότι η Ευρωπαϊκή Ένωση θα βρίσκεται στο κέντρο της Ευρωπαϊκής αρχιτεκτονικής και θα εποπτεύει όλες τις επιμέρους συνεργασίες. Η αντίληψη για την Ευρώπη των ομοκέντρων κύκλων πιστώνεται στον πρώην Πρόεδρο της Επιτροπής Ντελόρ και αποτέλεσε τη βάση των μεταγενέστερων διατάξεων των συνθηκών για την ενισχυμένη συνεργασία (αναφέρομαι στην Συνθήκη της Νίκαιας). Η άποψη αυτή διασφαλίζει την ενότητα του θεσμικού πλαισίου αλλά επιτρέπει τον πολλαπλασιασμό των διαφοροποιήσεων στον χώρο εφαρμογής των συνθηκών και μπορεί να οδηγήσει στον κατακερματισμό των πολιτικών της Ένωσης. Από την άλλη πλευρά όμως είναι προφανές πως η θέσπιση ανυπέρβλητων εμποδίων στις ενισχυμένες συνεργασίες εντός του πλαισίου της Ένωσης μπορεί να οδηγήσει τα ενδιαφερόμενα κράτη να καταφύγουν σε συνεργασίες εκτός αυτού του πλαισίου. (8) Εμβαθύνοντας, θα μπορούσαμε να προσθέσουμε ότι με τις επερχόμενες διευρύνσεις, η ανάγκη προσφυγής στις ενισχυμένες συνεργασίες ενδέχεται να καταστεί απαραίτητη έτσι ώστε να μην είναι όλοι υποχρεωμένοι να προχωρούν με το ρυθμό των βραδύτερων. Ενδεικτικά συνοψίζοντας θα λέγαμε ότι στα υπέρ της ευε- 14\n15 λιξίας είναι ότι οι αποφάσεις μπορούν να λαμβάνονται με ευχέρεια σε μια διευρυμένη Ευρώπη δεδομένου ότι πολλά κράτη θα μπορούν να προχωρούν χωρίς να εμποδίζονται από κάποια άλλα. Με τον τρόπο αυτό επιτρέπεται η διατήρηση της δυναμικής της Ευρωπαϊκής οικοδόμησης, ενώ τα κράτη αποτρέπονται να αναπτύξουν συνεργασίες έκτος πλαισίου της Συνθήκης. Όμως η ενισχυμένη συνεργασία πρέπει να εφαρμοσθεί υπό την προϋπόθεση ότι η δεύτερη ομάδα κρατών συμφωνεί να ενωθεί το συντομότερο με την πρώτη ομάδα Πρέπει δηλαδή να είναι μια βραχυπρόθεσμη εναλλακτική λύση προκειμένου σε πρώτη φάση η διεύρυνση της Ένωσης να μην καθυστερεί το σύνολο των κρατών εκείνων που θέλουν να προχωρήσουν με πιο γρήγορους ρυθμούς(φόβος μπλοκαρίσματος μετά τη διεύρυνση που θα έχει ως αποτέλεσμα μια μη ανταγωνιστική Ευρώπη έναντι των ΗΠΑ). (9) Αυτή η ενισχυμένη συνεργασία πρέπει να αποσκοπεί σε μια μεγαλύτερη πολιτική ολοκλήρωση υπό την προοπτική μιας ομοσπονδιακής Ευρώπης. Στον αντίποδα θα μπορούσαμε να πούμε ότι η ευελιξία και οι μορφές ενισχυμένης συνεργασίας εκλαμβάνονται ως ένα μέσο αποκλεισμού ή ως μια μέθοδος αντίθετη με τις ιδρυτικές αρχές της κοινότητας που αποδυναμώνει την αλληλεγγύη μεταξύ των κρατών μελών και διαβρώνει τη θεσμική ενότητα της Ένωσης. Υπάρχει ο φόβος ότι η Ευρώπη θα τεθεί υπό την προεδρία διευθυντηρίου κρατών. Οι πολίτες της κρατών του Νότου εκφράζουν ειδικότερα τον φόβο ότι θα αμβλυνθούν οι διαφορές μεταξύ των προηγμένων και λιγότερο ανεπτυγμένων κρατών της Ευρώπης. Προβάλλεται έτσι ένας ριζοσπαστικός ισχυρισμός κατά της Ευρώπης a la carte, θεωρώντας ότι τα κράτη-μέλη που αντιτίθενται στις σημαντικές πτυχές της κοινοτικής πολιτικής πρέπει να αποχωρήσουν ολοκληρωτικά από τήν Ε.Ε Η άποψη μας είναι σύμφωνη με αυτήν των Nelen, Alexander και stubb οι οποίοι υποστηρίζουν ότι για να μπορέσει ή Ένωση να διατηρήσει την ικανότητα της για δράση, οι προσεγγίσεις της μεταβλητής γεωμετρίας και των πολλών ταχυτήτων, έπρεπε να ενταχθούν στο θεσμικό πλαίσιο της Ε.Ε και να υιοθετηθούν από κάποιες συνθήκες, παρά τις όποιες νομικές και πρακτικές δυσκολίες, διαφορετικά είναι βέβαιο ότι η ΕΕ θα οδηγηθεί σε μια Ευρώπη a la carte εξαιτίας των πολλών προκλήσεων που έχει να αντιμετωπίσει. Ακόμα και ένα δημιουργηθεί ο περίφημος σκληρός πυρήνας, σκοπός αυτού πρέπει να είναι να δώσει στην Ένωση τη δυνατότητα να αναπτύξει ένα δυνατό κέντρο που να αντιμετωπίσει τις φυγόκεντρες δυνάμεις της διευρύνσεις. (10) Οι χώρες πρέπει να πείσουν όλα τα κράτη-μέλη για την πρόθεση τους, να τους συμπεριλάβουν, μόλις ξεπεράσουν τα τυχόν προβλήματα τους. Ο σχηματισμός του πυρήνα δεν είναι αυτοσκοπός άλλα ένα μέσο αντιμετώπισης των δυο αντιφατικών στόχων της εμβάθυνσης και της διεύρυνσης. Προσωπική μας εκτίμηση είναι ότι εάν οι ενισχυμένες συνεργασίες καθιερωθούν δεν έχει κυριαρχική σημασία. Αυτό που θα καθορίσει την μορφή της ΕΕ είναι η θέληση των Ευρωπαίων ηγετών αλλά και των λαών. Οι ενισχυμένες συνεργασίες προάγουν την μετεξέλιξη της Ένωσης στην βάση που εν όψη της διεύρυνσης και των μεγάλων διαφορών σε επίπεδο οικονομικής ανάπτυξης, η δυνατότητα δημιουργίας μιας τέτοιας συνεργασίας μεταξύ minimum οκτώ κρατών(πιθανότερο είναι να δούμε ενισχυμένες συνεργασίες μεταξύ 12 κρατών του ευρώ), υποχρεώνει τις άλλες χώρες να κάνουν μεγαλύτερες προσπάθειες και ίσως άλματα προκειμένου να μπο- 15\n16 ρέσουν να συμμετάσχουν στην ενισχυμένη συνεργασία. (11) Ένα πιθανό σενάριο θα μπορούσε να είναι να έχουμε μια διευρυμένη ένωση η οποία θα δομείται από ομόκεντρους κύκλους, όπου στο εσωτερικό θα υπάρχει ο ποιο σκληρός πυρήνας κρατών. Ο πυρήνας αυτών των κρατών θα είναι ιδιαίτερα δυνατός και ομοσπονδιακά δομημένος με μια εσωτερική κλειστή αγορά, ένα κοινό νόμισμα. Θα είναι μια πολιτική ένωση με μια κυβέρνηση για την οικονομική πολιτική. (12) Κατ αυτόν τον τρόπο σταδιακά θα μπορέσουμε να οδηγηθούμε σε μία ομοσπονδιακή λύση που θα σχηματοποιήσει ένα νέο κράτος, το ευρωπαϊκό oμοσπονδιακό κράτος, προσδίνοντας έτσι στην έως σήμερα Ε.Ε κύρος και δυναμική καθιστώντας αξιότιμο παίχτη και δυνατή να αναλάβει ένα κυρίαρχο και εξισορροποιήτικο ρόλο στο παγκόσμιο περιβάλλον. Όμως η μέχρι τώρα ανάλυση μας θα είναι ανολοκλήρωτη εάν δεν αναφερθούμε στον ρόλο του πολίτη καθώς και στην έννοια του ευρωπαϊκού δημόσιου χώρου, που πρέπει να αναπτυχθεί. Καθώς όπως τονίστηκε και ανωτέρω οι συνθήκες των ενισχυμένων συνεργασιών εάν αποδεχτούμε τελικά τέτοιες πρακτικές μπορούν να βοηθήσουν στην δημιουργία του ευρωπαϊκού δημόσιου χώρου (καθώς ο χρόνος θα είναι επαρκής για την δημιουργία του) που θα οδηγήσει με την σειρά του τον ευρωπαίο πολίτη να συνειδητοποιήσει την κοινή πολιτική του ταυτότητα. Χρησιμοποιώντας τον ορισμό του Habermas θα λέγαμε ότι δημόσια σφαίρα (δηλαδή ο δημόσιος χώρος) εκλαμβάνεται ως εκείνο το πεδίο της κοινωνικής ζωής όπου λαμβάνει χώρα ένας εκλογικευμένος διάλογος για θέματα κοινού ενδιαφέροντος με στόχο το σχηματισμό της κοινής γνώμης. Οι συμμετέχοντες έχουν το δικαίωμα της ελεύθερης πρόσβασης και της ελεύθερης έκφρασης επί ίσοις όροις. Έτσι λοιπόν η δημόσια σφαίρα νοείται ως πεδίο έκφρασης των πολιτών ως ίσων. Ο διάλογος όλων με όλους βάσει ορθολογικών επιχειρημάτων είναι κυρίαρχος και ο στόχος είναι η συναίνεση. Για αυτόν το λόγο οι πολίτες της ευρωπαϊκής ένωσης δυσκολεύονται να υιοθετήσουν ή να ακολουθήσουν τις πρακτικές της, καθώς δεν έχουν προετοιμαστεί γι αυτό αλλά και γιατί απουσία ενός ευρωπαϊκού δημόσιου χώρου οι αποφάσεις δεν έχουν ουσιαστική εισροή στις ευρωπαϊκές κοινωνίες και άρα δεν αποτελούν πηγή νομιμοποίησης από τις τελευταίες. Όπως συνέβη πρόσφατα με το τελικό κείμενο της Συνθήκης το όποιο ήταν θα λέγαμε προϊόν της διάδρασης μεταξύ των εθνικών ηγετικών ομάδων με ελάχιστο χώρο για δημοκρατική συμμέτοχη. (13) Τόσο το Άμστερνταμ όσο και η Νίκαια στερούνται καινοτόμου σκέψης για τις δυνατότητες οικοδόμησης ενός ευρωπαϊκού δημόσιου χώρου. Αντιθέτως, επικεντρώθηκαν σε διανεμητικούς συμβιβασμούς για να ενσωματώσουν τις στάσεις και τις απαιτήσεις ιδιοτελών παραγόντων στις εν λόγω συμφωνίες. (14) Με άλλα λόγια οι συνθήκες εξασφάλισαν πίστη στην εξειδίκευση και αποτελεσματικότητα στην λήψη των αποφάσεων και όχι εξασφάλιση της απαραίτητης νομιμοποίησης μέσω μιας δημοκρατικής συμμετοχής των πολιτών. Από τα ανωτέρω συνάγεται ότι για την απόφαση σχετικά με το τι Ευρώπη θέλουμε πρέπει να είναι πρωτίστως προϊόν της δημοκρατικής μετεξέλιξης της ένωσης σε πολιτεία. Για να συμβεί όμως αυτό πρέπει να δημιουργήσουμε έναν ευρωπαϊκό πολιτικό δήμο, τα μέλη του οποίου θα είναι ικανά να μεταβιβάσουν τα δημοκρατικά τους αιτήματα προς και μέσω, των κεντρικών πολιτικών θεσμών της Ένωσης δημιουργώντας έτσι ένα αίσθημα κοινότητας μεταξύ των ευρωπαίων πολιτών. Η δημιουργία του ευρωπαϊκού δήμου θα ενισχύσει την ευρωπαϊκή νομιμοποίηση και θα ενδυναμώσει την συνείδηση ότι οι ευρωπαίοι 16\n17 πολίτες έχουν κοινή πολιτική ταυτότητα εφόσον οι αποφάσεις θα είναι αποτέλεσμα πραγματικής συμμέτοχης των πολιτών και όχι αποφάσεις των ηγετών και των κυβερνήσεων τους. Όμως για να υπάρξει ένας ευρωπαϊκός δήμος τα μέλη του πρέπει να αναγνωρίσουν την συλλογική τους ύπαρξη ως τέτοια. Επί της ουσίας δεν πρόκειται για μια θεσμική μεταβολή αλλά, για αλλαγή του τρόπου με τον οποίο οι ευρωπαίοι πολίτες αντιλαμβάνονται τον εαυτό τους σε σχέση τόσο με τις δομές των εθνικών τους πολιτικών συστημάτων όσο και με τη διαμόρφωση της νέας ευρωπαϊκής πολιτείας. Καθώς η ένωση αποτελείται από επιμέρους ταυτότητες που την αποτελούν, η διαμόρφωση αυτής της ευρωπαϊκής δημόσιας σφαίρας δεν σημαίνει και αφομοίωση των εθνικών ταυτοτήτων που την αποτελούν, εν αντίθεση συνιστούν τον εμπλουτισμό αυτών και δημιουργία μιας κοινής ευρωπαϊκής πλέον ταυτότητας και πολιτισμού. Βασική προϋπόθεση για την δημοκρατική ποιότητα του δημόσιου χώρου είναι η θεσμοθέτηση της αρμοδιότητας των πολιτών, δηλαδή η δημιουργία ενός θεσμικά κατοχυρωμένου πλαισίου που θα προσφέρει στους πολίτες ίσες δυνατότητες για ουσιαστική συμμετοχή και επιρροή στην πολιτική διαδικασία δημιουργώντας έτσι ένα νέο δημοκρατικό αυτή την φόρα συμβόλαιο μεταξύ της Ένωσης και των πολιτών της. Τοποθετώντας τους τελευταίους από παρατηρητές σε ουσιαστικούς δρώντες στις λειτουργίες της ευρωπαϊκής διακυβέρνησης. Για να προκύψει μια κοινή ευρωπαϊκή πολιτική ταυτότητα κρίνονται απαραίτητα τα πιο κάτω στοιχεία: Η αποσύνδεση της ευρωπαϊκής ιδιότητας του πολίτη από το εθνικό προαπαιτούμενο και η τοποθέτηση της σε μια ανεξάρτητη σφαίρα δικαιωμάτων. Η επέκταση του δικαιώματος του εκλέγειν και του εκλέγεσθαι στις εθνικές εκλογές για του πολίτες της ένωσης που κατοικούν σε κράτη-μέλη διαφορετικό από το δικό τους. Η θεσμοθέτηση του δικαιώματος των πολιτών να ενημερώνονται σχετικά με όλα τα ζητήματα που αφορούν τις αποφάσεις και τις πολιτικές της ένωσης. Δημιουργία δικαιοδοτικών μηχανισμών ενάντια σε κάθε παραβίαση βασικών ελευθέριων, ατομικών ή συλλογικών. Κατοχύρωση του δικαιώματος των πολιτών να κατέχουν δημόσια αξιώματα στην επικράτεια της Ένωσης. Εμπλουτισμός των κοινωνικών και οικονομικών δικαιωμάτων των πολιτών Αναγνώριση της αρχής της προσθετικότητας στη βάση της οποίας τα δικαιώματα που προκύπτουν από την Ευρωπαϊκή ιδιότητα του πολίτη καθιερώνονται επιπλέον των εθνικών δικαιωμάτων. (15) Σε αυτό νέο τοπίο που πάει να σχηματιστεί πολύ σημαντικό ρόλο φαίνεται να διαδραματίζει και ο λεγόμενος τρίτος τομέα που τα τελευταία χρόνια λόγω της έντασης και της δυναμικής του έχει αναδειχτεί σε έναν σοβαρό συνομιλητή με την δημόσια εξουσία στο πλαίσιο του ευρύτερου κοινωνικού διαλόγου. Ο λεγόμενος τρίτος τομέας που στην πιο συνηθέστερη μορφή του αποκαλείται κοινωνία των πολιτών περιλαμβάνει εθελοντικές οργανώσεις και ΜΚΟ καθώς και κοινωνικά κινήματα. Έτσι οι συλλογικότητες του τρίτου τομέα θα είναι τα υποκείμενα τα οποία θα εκφράζουν τον μετασχηματισμό της πολιτικής και κοινωνικής συμμετοχής στην νέα εποχή. Καθώς ο στόχος τους δεν είναι η κατάκτηση της εξουσίας αλλά η αλλαγή της δημόσιας πολιτικής. Καθώς λειτουργούν ως ομάδες 17\n18 συμφερόντων μπορούν να συμβάλλουν λόγω της ευελιξίας τους και κυρίως μέσω των μονοθεματικών ζητημάτων που ασχολούνται στην διεύρυνση της πολιτικής συμμέτοχης των πολιτών αλλά και επίλυσης του κοινωνικού αποκλεισμού. Κατά συνέπεια, η κοινωνία των πολιτών μπορεί να συμβάλλει με την σειρά της στην διαμόρφωση μιας ευρωπαϊκής δημοσίας σφαίρας καθώς ολοένα και περισσότεροι πολίτες κουρασμένοι από τα παραδοσιακά όργανα εκπροσώπησης τους, αναζητούν νέες μορφές εκπροσώπησης και οργανωμένης συμμέτοχης πλην των κομμάτων. Δηλαδή, η κονωνία των πολιτών προσφέρει κίνητρα για την ευρύτερη συμμέτοχη των πολιτών στα κοινά. Η άποψή μας ότι ο τρίτος τομέας μπορεί να συνδράμει στην βελτίωση του δημοκρατικού βίου της Ένωσης ενισχύεται από τις νέες διατάξεις που επιβλήθηκαν στα ευρωπαϊκά θεσμικά όργανα όσο αφορά τις διαβουλεύσεις με την κοινωνία των πολιτών, τη διαφάνεια και το άνοιγμα της διαδικασίας λήψης αποφάσεων ή της πρόσβασης στα έγγραφα. Τέλος θεσπίζεται δικαίωμα λαϊκής πρωτοβουλίας κατόπιν πρωτοβουλίας τουλάχιστον 1,000,000 Ευρωπαίων από σημαντικό αριθμό κρατών καλώντας την επιτροπή με αυτό τον τρόπο να καταθέσει σχετική πρόταση. Δίνοντας με αυτόν τον τρόπο βήμα πρώτα στους πολίτες να χαράσσουν πολιτικές ή να λαμβάνουν μέρος στην λήψη των αποφάσεων και κατ επέκταση να συμβάλλουν αποτελεσματικά στην μείωση του δημοκρατικού ελλείμματος της Ευρωπαϊκής Ένωσης. Πόση Ευρώπη θέλουμε: Στη βιβλιογραφία, το γεωγραφικό στοιχείο ή αλλιώς η επικράτεια (χώρα) είναι η γεωγραφική έκταση μέσα στα όρια της οποίας το κράτος ασκεί την εξουσία του. Με αλλά λόγια, επικράτεια είναι ο τόπος όπου ισχύει η έννομη τάξη ενός κράτους. Από τον παραπάνω ορισμό συνάγεται το πόσο θεμελιώδες είναι για ένα κράτος ο σαφής προσδιορισμός της επικράτειας, του με άλλα λόγια που αρχίζουν και που τελειώνουν τα σύνορα του. Για το λόγο αυτό η αναγκαιότητα για τον σαφή καθορισμό των γεωγραφικών όρων της Ευρωπαϊκής ένωσης είναι ιδιαίτερα έντονη και βαθύτατα ουσιαστική αυτές τις μέρες, καθώς δεν είναι καθόλου λογικό, να μιλάμε για το μέλλον της και να προτείνουμε λύσεις για την περαιτέρω πορεία της χωρίς να έχουμε καθορίσει εκ των προτέρων την γεωγραφική διάσταση. Ο γεωγραφικός προσδιορισμός της Ευρώπης αποτελεί τη βασική προϋπόθεση για τον επακριβή ορισμό της. Η γεωγραφική διάσταση δεν αποτελεί έναν από τους όρους αλλά το βασικό όρο που θα προσδιορίσει τα έσχατα όρια της ευρωπαϊκής ηπείρου πέρα των οποίων δεν νοείται Ευρώπη. Έτσι λοιπόν η συζήτηση για τα σύνορα της Ευρώπης προϋποθέτει τον επακριβή προσδιορισμό του συζητητέου ερωτήματος, δεδομένου ότι ο όρος σύνορα μπορεί να συζητηθεί από διαφορετικές οπτικές γωνίες. Το ζήτημα λοιπόν των συνόρων τίθεται καταρχήν ως προς τα κατά τόπον όρια εφαρμογής του Κοινοτικού Δικαίου, τίθεται με σημείο αναφοράς όχι την Ευρώπη ως Ήπειρο αλλά την ίδια την Ευρωπαϊκή Ένωση. Ο σαφής προσδιορισμός των εξωτερικών συνόρων, με τη την ιδιαίτερη φόρτιση που ο όρος εμπεριέχει στα πλαίσια του διεθνούς δικαίου και των διεθνών σχέσεων ως το ακραίο όριο άσκησης της εξωτερικής και εσωτερικής κυριαρχίας,δεν ήταν αναγκαίος στο πλαίσιο μιας κοινότητας με την πρωταρχία της οικονομίας και της οικονομικής κατά βάση συνερ- 18\n19 γασίας των συμμετεχόντων. Τα εξωτερικά σύνορα και η ανάγκη επακριβούς προσδιορισμού θα έρχονται στο προσκήνιο, όσο προχωράει η εμβάθυνση της ενοποιητικής διαδικασίας και η βαθμιαία ανάληψη πρωτοβουλιών εκ μέρους των κοινοτήτων και της ένωσης σε τομείς που σχετίζονται με την λειτουργία των συνόρων. Από νομικής άποψης στη Συνθήκη για την Ευρωπαϊκή Ένωση και συγκεκριμένα στο άρθρο 49 θέτει αμέσως το ερώτημα των συνόρων της Ευρωπαϊκής Ένωσης αλλά και της ίδιας της Ευρώπης ως ηπείρου. (16) Από τα παραπάνω συνάγεται ότι για να απαντήσει κανείς στο ποια είναι τα ακριβή γεωγραφικά όρια της Ευρώπης είναι το ίδιο δύσκολο, όσο δύσκολο είναι να απαντηθεί το που τελειώνει η Ασία και που αρχίζει η Ευρώπη. Μια από τις απόψεις που κυριαρχούν για να δοθεί μια απάντηση ως προς την χάραξη των συνόρων είναι να λάβουμε υπόψη μας κάποια κριτήρια: όπως το γεωγραφικό, το πολιτιστικό, το θρησκευτικό, το ιστορικό, το πολιτικό, το κριτήριο του μεγέθους, το κριτήριο της ευρωπαϊκής αυτοσυνειδησίας. Όμως πέρα από κριτήρια ή άλλες υποθέσεις για το τι συνθέτουν τον ευρωπαϊκό χώρο ένα είναι σίγουρο, ότι τα σύνορα της Ευρώπης δεν μπορεί να είναι ανοιχτά. (17) Αν μείνουν ανοικτά θα είναι εκτεθειμένα σε πολιτικές σκοπιμότητες, σε πολιτικούς εκβιασμούς και τελικά στην αυθαιρεσία Αν μείνει απροσδιόριστο το γεωγραφικό εύρος της ευρωπαϊκής ολοκλήρωσης, έμμεσα θα αναιρείται η ίδια η ενοποιητική προσπάθεια και θα οδηγηθούμε σε μια χαλαρή στα πρότυπα μιας παγκόσμιας μορφής συνεργασίας και σίγουρα όχι σε μια διαρκώς στενότερης ένωσης των ευρωπαϊκών λαών όπως πανηγυρικά διακηρύσσει το προοίμιο της συνθήκης για την ευρωπαϊκή κοινότητα. Δεν είναι ίσως άσχετη με το συζητούμενο θέμα η θέση όλων εκείνων που αντιτάσσονται στην εμβάθυνση (όταν μιλάμε για εμβάθυνση εννοούμε την συνεκτίμηση όλων εκείνων των παραγόντων που συνθέτουν το ευρωπαϊκό κεκτημένο και όραμα) της ευρωπαϊκής ολοκλήρωσης. Έτσι όμως αντί για βήματα προς το μέλλον μάλλον συντηρούμε το παρελθόν διαιωνίζοντας τα μελανά σημεία που το συνόδευαν. Ο S.hundigton προέτρεπε τις ΗΠΑ να αντιμετωπίσουν την απειλή της Ε.Ε μέσω της διεύρυνσης της. (18) Θα μπορούσαμε λοιπόν να εναρμονιστούμε με εκείνους που θεωρούν ότι μετά και την τελευταία διεύρυνση και ένταξη της Ρουμανίας και της Βουλγαρίας θα πρέπει να σταματήσουμε. Έτσι μια πολύ ρεαλιστική και εφικτή θέση είναι ότι η ευρωπαϊκή ένωση θα μπορεί να δημιουργεί με τις χώρες που βρίσκονται έκτος της περιφέρειας της, συνεργασίες που ορίζονται από το καθεστώς των ειδικών σχέσεων. Κατά συνέπεια στην νέα συνταγματική συνθήκη θα πρέπει να υπάρχει κεφάλαιο που θα έχει ως αντικείμενο την ρύθμιση των σχέσεων της Ε.Ε με κράτη που θα βρίσκονται εκτός της επικράτειας της. Στο κεφάλαιο αυτό θα πρέπει να προβλέπει θεσμούς στενότερης συνεργασίας με τα εν λόγω κράτη που κατά την έκφραση του προέδρου της επιτροπής θα μπορούσαν να αποτελέσουν έναν προθάλαμο ο οποίος δεν οδηγεί στην ένταξη. (19) Ο σαφής προσδιορισμός των γεωγραφικών ορίων όπως καταδεικνύεται και από την ανωτέρω ανάλυση είναι πρωτίστως πολιτική αναγκαιότητα, γιατί η διαμόρφωση των ορίων του ευρωπαϊκού χώρου οδηγεί τελικά και σε μία πιο ολοκληρωμένη εικόνα σχετικά με το πόσο βάθος θα έχει η ευρωπαϊκή ολοκλήρωση. Εάν λοιπόν καταλήξουμε στην λογική της συνομοσπονδίας τότε είναι προφανές ότι ερωτήματα όπως αυτό που προσπαθήσαμε να προσεγγίσουμε δεν θα πρέπει να μας απασχολούν και έτσι μια ευρύτατη γεωγραφική διεύρυνση και άλλων χώρων πλην της γεωγραφικής Ηπείρου θα εκληφθεί ως μια φυσική 19\n20 απόρροια. Εν αντίθεση εάν στραφούμε προς την λύση της ομοσπονδίας τότε ο προσδιορισμός των συνόρων όπως έχει τονιστεί επανειλημμένως σε αυτήν την ενότητα είναι σκόπιμος και επιτακτικός. Η πορεία της Ελλάδας στην Ευρωπαϊκή Ένωση: Σε αυτήν την ενότητα και πριν γραφτεί ο επίλογος αυτής της προσπάθειας θα παρουσιάσουμε τη συμμέτοχη της χώρας μας ως κράτους-μέλους, τις δράσεις που έχει αναλάβει στο πλαίσιο της Ευρωπαϊκής Ένωσης και τα σημαντικότερα επιτεύγματα που ξεκίνησαν από την Ελληνική πρωτοβουλία. Ο ευρωπαϊκός προσανατολισμός της Ελλάδας προϋπήρχε της διασύνδεσης της πορείας της χώρας με προσπάθειες ευρωπαϊκής ολοκλήρωσης εντός της Ένωσης. Έλαβε ωστόσο, συγκεκριμένη διάσταση με την υποβολή της αίτησης για σύνδεση με τη νεοπαγή Ευρωπαϊκή Οικονομική Κοινότητα τον Ιούνιο του 1959, αίτηση που οδήγησε στην υπογραφή της Συμφωνίας Σύνδεσης Ελλάδας- ΕΟΚ, τον Ιούνιο του Η συμφωνία αυτή που ουσιαστικά αποτελούσε το πρώτο βήμα στην πορεία της Ελλάδας για την Ένταξη της στην Ευρωπαϊκή κοινότητα, «πάγωσε» με την εγκαθίδρυση της στρατιωτικής δικτατορίας στην Ελλάδα (Απρίλιος 1967) και ενεργοποιήθηκε μετά την αποκατάσταση της Δημοκρατίας (Ιούλιος 1974). Ο στόχος της Ελληνικής κυβέρνησης ήταν η επιδίωξη της ενσωμάτωσης της χώρας στην Ευρωπαϊκή κοινότητα ως πλήρες μέλος. Οι λόγοι για τους οποίους η Ελλάδα επέλεξε την πλήρη ένταξη στην Κοινότητα μπορούν να συνοψισθούν στους εξής: Θεώρησε την κοινότητα ως το θεσμικό πλαίσιο μέσα στο οποίο θα μπορούσε να σταθεροποιήσει το δημοκρατικό πολιτικό της σύστημα και θεσμούς. Επεδίωκε την ενίσχυση της ανεξαρτησίας και της θέσης της στο περιφερειακό και διεθνές σύστημα καθώς και της διαπραγματευτικής της δύναμης, ιδιαίτερα σε σχέση με την Τουρκία ή οποία εμφανιζόταν ως η μείζων απειλή για την Ελλάδα μετά την εισβολή και κατάληψη μέρους της Κύπρου. Στο πλαίσιο αυτό, η Ελλάδα επεδίωκε επίσης τη χαλάρωση της έντονης εξάρτησης που είχε αναπτύξει μεταπολεμικά από τις Ηνωμένες πολιτείες. Θεώρησε την ένταξη στην κοινότητα ως ισχυρό παράγοντα που θα συνέβαλε στην ανάπτυξη και εκσυγχρονισμό της Ελληνικής οικονομίας και κοινωνίας. Επιθυμούσε ως ευρωπαϊκή χώρα, να είναι παρούσα και να επηρεάσει τις διεργασίες για την ευρωπαϊκή ενοποίηση και το πρότυπο της Ευρώπης, στο όποιο η διαδικασία αυτή θα μπορούσε να οδηγήσει. Η συμμέτοχη της Ελλάδας στην Ευρωπαϊκή Κοινότητα/Ένωση στην περίοδο μπορεί να διακριθεί σε τρεις βασικές χρονικές υπο-περιόδους :την πρώτη μεταξύ ,τη δεύτερη μεταξύ και την τρίτη από το 1996 μέχρι σήμερα. Η πολιτική που προβάλλει η Ελλάδα στην Ε.Ε χαρακτηρίζεται βαθμιαία από εντονότερες 20\n21 φιλοενοποιητικές θέσεις. Ιδιαίτερα από το 1988 και μετά, αρχίζει να υποστηρίζει το ομοσπονδιακό πρότυπο ενοποίησης καθώς και την ανάπτυξη κοινής εξωτερικής πολιτικής και πολιτικής ασφάλειας από την Ένωση. Από την άλλη πλευρά όμως υπάρχουν ακόμη αντιφάσεις, τόσο στον οικονομικό τομέα, με την απόκλιση της χώρας από το μέσο κοινοτικό επίπεδο ανάπτυξης. Όμως η χώρα μας μπορεί να είναι υπερήφανη για δύο ακόμα λόγους.γιατί το 1994 μετά από επίπονες προσπάθειες του τότε αναπληρωτή Υπουργό εξωτερικών της Ελλάδας όταν είχε δημιουργεί ζήτημα σχετικά με την διεύρυνση προς τις χώρες της πρώην ΕΖΕΣ (υπενθυμίζουμε την πίεση που άσκησε τότε το Ηνωμένο Βασίλειο που απειλούσε ότι θα αντιτασσόταν στην διεύρυνση) κατέληξε στο Συμβιβασμό των Ιωαννίνων στις 25 Μαρτίου 1994, ο οποίος καταχωρήθηκε στα πρακτικά των διαπραγματεύσεων ένταξης των πρώην χώρων της ΕΖΕΣ και, παράλληλα, κατά περίεργο τρόπο έλαβε τη μορφή απόφασης του Συμβουλίου με ημερομηνία 29 Μαρτίου Με το Συμβιβασμό των Ιωαννίνων ορίζεται ότι όταν τα μέλη του συμβουλίου που αντιπροσωπεύουν συνολικά 23 έως 25 ψήφους δηλώσουν την πρόθεση τους να αντιταχθούν στη λήψη των αποφάσεων με ειδική πλειοψηφία η προεδρία θα κάνει ότι μπορεί ώστε μέσα σε εύλογο χρονικό διάστημα και χωρίς να θίγονται οι υποχρεωτικές προθεσμίες που ορίζουν οι διατάξεις των συνθηκών και του παράγωγου να επιτυγχάνεται ικανοποιητική λύση που να μπορεί να εγκριθεί με 65 τουλάχιστον ψήφους. Ενώ μέχρι τότε πάγια πρακτική της προεδρίας είναι η αναζήτηση συναίνεσης και μόνο όταν αυτή αποδεικνύεται αδύνατη να διεξάγεται ψηφοφορία. Έτσι συνήθως η απειλή διεξαγωγής ψηφοφορίας οδηγεί συχνά σε συγκλίσεις με αποτέλεσμα την τελική αποφυγή της. (20) Συνάγεται ότι το μέχρι τότε τα αποτελέσματα αποφάσεων που προερχόταν από συναίνεση ήταν μάλλον προϊόν συμμαχιών και σύγκλιση συμφερόντων. Επίσης, η ανάληψη της Προεδρίας της ΕΕ το 2003 από την Ελλάδα ολοκληρώθηκε κατά γενική ομολογία με επιτυχία, ενώ κατά τη διάρκεια της συντελέστηκε η μεγαλύτερη διεύρυνση στη μέχρι τώρα ιστορία της Ενωμένης Ευρώπης (10 νέα κράτη μέλη) εκ των οποίων ήταν και η Κύπρος. Πετυχαίνοντας με αυτό τον τρόπο να αναδείξει τον εαυτό της ως τη σταθερότερη και πλέον ευημερούσα χώρα της περιοχής και γέφυρα μεταξύ της ΕΕ των Βαλκανίων και του Αραβοτουρκικού κόσμου. Αντί επιλόγου Η ενωμένη Ευρώπη επέδειξε ως σήμερα μια αξιόλογη πορεία και επιτεύγματα. Αυτήν τη στιγμή όμως βρίσκεται σε μια αρκετά κρίσιμη καμπή για την ίδια γι αυτό οι ηγέτες της πρέπει και οφείλουν στο πλαίσιο του διαλόγου που έχει ξεκινήσει, να αναλάβουν ώριμες πρωτοβουλίες και όχι λύσεις, που θα έχουν σκοπό την εκτόνωση της κρίσης. Οι πρωτοβουλίες που θα αναληφθούν θα πρέπει να διαγράφουν και να εξασφαλίζουν την μελλοντική της πορεία στρατηγικά ως ένας παγκόσμιος παίκτης που θα ηγείται των εξελίξεων και θα αποτελεί έναν πόλο ειρήνης και ανάπτυξης. Διαφορετικά φοβούμαι ότι και πάλι θα οδηγηθούμε σε δράσεις βραχύβιας λογικής με τα γνωστά αποτελέσματα. Καθώς η συζήτηση για το μέλλον της θα εκληφθεί ως μία ακόμη υπόθεση εργασίας, χωρίς να προσθέτει κάτι καινούργιο και ο διάλογος αυτός θα καταλήξει σε ένα φρικτό και άνευ ουσίας μονόλογο. Με μετάθεση της λύσης σε μια καινούργια τελικά περίοδο προβληματισμού. 21\n22 ΒΙΒΛΙΟΓΡΑΦΙΚΕΣ ΑΝΑΦΟΡΕΣ Ελληνική Βιβλιογραφία: Κ. Α. Λάβδας και Δ. Ν. Χρυσοχόου. Το μέλλον της Ευρωπαϊκής Δημοκρατίας (Ευρωπαϊκή πολιτική και πρότυπα Δημοκρατίας).Πολιτική Επιστήμη /Τεύχος 1(2005) Κωνσταντίνος Στεφάνου. Στόχοι και μέθοδοι της Ευρωπαϊκής Ολοκλήρωση, Θεσμική συγκρότηση οργανα λήψης αποφάσεων,ευρωπαϊκή Ολοκλήρωση τ.α(2002) Εκδόσεις Αντ. Σάκκουλα. Π. Κ Ιωακειμίδης, Το Μέλλον της Ευρώπης, Η προοπτική της Ευρωπαϊκής Ομοσπονδίας και η Ελλάδα. Εκδόσεις Ι.Σιδέρη Παναγιώτης Λιαργόρας, The enlargement of the European union, Hellenic Foundation for European & Foreign Policy ( ELIAMEP) 1999 Μιχάλης. Ι. Τσινισιζέλης και Δ.Ν.Χρυσοχόου. Προσλήψεις και όρια της Συνταγματικής Ευρώπης. Πολιτική Επιστήμη / Τεύχος 2(2005) Δονάτος Ι. Παπαγίαννης, Τα Σύνορα της Ευρώπης Η ευρωπαϊκότητα του Υποψήφιου κράτους στην Ε.Ε και Η Μελλοντική Διεύρυνση της ΕΕ. (2003) Ελ. Παπαζώη, Το μέλλον της Ευρώπης στο Διεθνές Σύστημα, στο: Το μέλλον της Ευρώπης και η Ελλάδα, Π. Ιωακειμίδης.Εκδόσεις Αντ. Σάκκουλα, 2001 Ξενόγλωσση Βιβλιογραφία: The European Union. Readings on the theory and practice of European integration, edited by B. Nelsen, Alexander, C G Stubb,1998 Lynne Riener Pyblishers inc. Bellamy, R, and Hollis, M 1998.Consensus Neutrality and Compromise, critical review of international social and political Philosophy. Habermas, J The European Nation State Its achievement and its limits on the past and Future of sovereignty and citizenship στο G. Balakrishnan και B. Anderson. R. Zippelius, Das wesen des rechts, C.H Beck 1978 Παραπομπές: (1) Κ.Α.Λάβδας και Δ.Ν Χρυσοχόου (2) ο όρος αυτός ανήκει στον Κ. Χρυσοχόου (3), (4), (5) Κωνσταντίνος Στεφάνου (6), (7), (8) Κωνσταντίνος Στεφάνου (9) (10) B. Nelsen, Alexander (11) Π.Κ Ιωακειμίδης (12) Παναγιώτης Λιαργόρας (13) Μιχαλης.Ι. Τσινισιζελής,Δημήτρης.Ν. Χρυσοχόου (14) Bellamy and Hollis (15) Κ. Α. Λάβδας και Δ. Ν Χρυσοχόου (16) Δονάτος. Ι. Παπαγίαννης (17) R. Zippelius (18) Ελλισάβετ Παπαζώη (19) Δονάτος.Ι.Παπαγγίανης (16) Κωνσταντίνος Στεφάνου 22


4:46 μμ, Πέμπτη 22 Οκτ 2015 4:46 μμ, Πέμπτη 22 Οκτ 2015\n«Η πρώτη προτεραιότητα της κυβέρνησης και του ΣΥΡΙΖΑ είναι η προστασία της πρώτης κατοικίας για τους συμπολίτες μας που έχουν αντικειμενική αδυναμία να αποπληρώσουν» σημείωσε η εκπρόσωπος του ΣΥΡΙΖΑ, Ράνια Σβίγκου μιλώντας στον Real Fm 97,8 και την εκπομπή του Νίκου Στραβελάκη.\n«Κανένας φόρος δεν είναι πενταροδεκάρες» σημείωσε η κ. Σβίγκου σχετικά με τη χθεσινή δήλωση του υπουργού Παιδείας, Νίκου Φίλη. Παρέπεμψε ωστόσο στη νέα δήλωση του κ. Φίλη, «να κοιτάξουμε την ουσία και όχι τα σχήματα λόγου.»\nΣχετικά με την αποπομπή της Κατερίνας Σαββαΐδου, η κ. Σβίγκου επεσήμανε «Σε ένα τέτοιο πόστο δεν γίνεται να υπάρχει οποιαδήποτε σκιά την ίδια στιγμή που ελληνικός λαός απαιτεί να υπάρχει διαφάνεια και δικαιοσύνη.»\n«Η κυβέρνηση δεν θα πάρει το ρόλο του δικαστή, θα ήταν κάλο η κ. Σαββαΐδου να είχε παραιτηθεί για να διευκολύνει και έργο της δικαιοσύνης και τον ρόλο της Γενικής Γραμματείας Εσόδων σε μια τόσο δύσκολη συγκυρία» πρόσθεσε.\nΖήτημα αρχής για την κυβέρνηση η προστασία της πρώτης κατοικίας\nΦίλης: Θα δώσουμε μάχη για το δημόσιο σχολείο - ΒΙΝΤΕΟ\nΜε αιχμές αποχώρησε από τον ΣΥΡΙΖΑ ο Κορωνάκης\nΜηταφίδης: Aτυχής έκφραση οι "πενταροδεκάρες" του Φίλη\nΣύσκεψη στο γραφείο της Σαββαΐδου\nΓεροβασίλη: Δεν δίκασαν ο ΣΥΡΙΖΑ και η κυβέρνηση την Σα...


Νέο πακέτο για να ζωντανέψει η οικοδομή\nΤις προθέσεις της κυβέρνησης να αναλάβει ρόλο ...Μεσσία για να «αναστήσει» την αγορά ακινήτων, αποκάλυψε ο υφυπουργός Οικονομικών Αντώνης Μπέζας, που δήλωσε από την Ήπειρο όπου βρέθηκε για τον εορτασμό του Πάσχα ότι εξετάζεται πακέτο μέτρων για την οικοδομή.\nΣύμφωνα με πληροφορίες, η κυβέρνηση μελετά μέτρα για τον «απεγκλωβισμό» των κατασκευαστών από τα υψηλά κόστη κατασκευής των τελευταίων ετών.\nΘα χρησιμοποιήσει «καρότο» αλλά και «μαστίγιο» για να αποφασίσουν οι εργολάβοι να ρίξουν τις τιμές και να πάρει μπροστά η αγορά, χωρίς αυτοί να επαναπαύονται διαρκώς σε κέρδη περασμένων ετών και να αναμένουν πότε θα ξεπεραστεί η κρίση.\nΗ τακτική αυτή άλλωστε αποδείχτηκε ότι απομακρύνει τις αγοραπωλησίες, εκθέτοντας σε κίνδυνο την απασχόληση στον κλάδο.\nΓια να μπορέσει να πιέσει τους «κακούς εργολάβους», το σχέδιο της κυβέρνησης προβλέπει, σύμφωνα με πληροφορίες, τρεις άξονες:\n· Να βάλει ξανά «στο παιχνίδι» τους αγοραστές, δίνοντας ως φορολογικό κίνητρο την επαναφορά της έκπτωσης των τόκων του στεγαστικού δανείου πρώτης κατοικίας από το φορολογητέο εισόδημα (αντί για το τελικό ποσό φόρου).\n· Να απεγκλωβίσει όσους κατασκευαστές πιέζονται πραγματικά να ρίξουν τις τιμές, επειδή είναι εκτεθειμένοι σε δάνεια, αλλά αδυνατούν επειδή έχτισαν με υψηλό κόστος υλικών. Πρόκειται κυρίως για νέους κατασκευαστές που, χωρίς να έχουν «παντελονιάσει» κέρδη από άλλες χρονιές, βλέπουν με τρόμο να μένει αδιάθετο το στοκ των ακινήτων τους. Ρόλο ... μεσίτη για λογαριασμό τους θα αναλάβει, όπως όλα δείχνουν, ο Οργανισμός Εργατικής Κατοικίας, που θα αξιοποιήσει τα υφιστάμενα απούλητα ακίνητα, πριν απαξιωθούν λόγω παλαιότητος.\n· Να αυξήσει την προσφορά γης και ακινήτων, μέσω της ένταξης στο σχέδιο πόλεως πολεοδομημένων εκτάσεων, όπως σχεδιάζει το ΥΠΕΧΩΔΕ.\nΤο πακέτο στήριξης της οικοδομής έχει έτσι ως στόχο να τονώσει την απασχόληση που πλήττεται από τη ραγδαία πτώση της οικοδομικής δραστηριότητας (κατά 33,4% από την αρχή του έτους).\nΠαράλληλα θα φιλοτεχνήσει το «φιλολαϊκό» προφίλ της κυβέρνησης, ποντάροντας στο όνειρο του νεοέλληνα για ένα κεραμίδι.\nΠίεση να ρίξουν τις τιμές\nΤην ίδια στιγμή, θα αναγκάζει και όσους κατασκευαστές μένουν «ταμπουρωμένοι» στα υπέρογκα «μαύρα» κέρδη περασμένων ετών, να ακολουθήσουν τον ανταγωνισμό, αντί να ελπίζουν στην οικονομική εξουθένωση των αντιπάλων τους που μπήκαν πιο πρόσφατα στην αγορά, αλλά πιάστηκαν στα δίχτυα της οικονομικής κρίσης.\nΠρόκειται κυρίως για νέους κατασκευαστές που πήραν σωρηδόν δάνεια έως το 2005 για να κτίσουν σπίτια «χωρίς ΦΠΑ». Σύμφωνα με τις εκτιμήσεις του υπουργείου Οικονομικών τα απούλητα διαμερίσματα αυτής της κατηγορίας ανέρχονται περίπου σε 100.000.\nΩστόσο το υπουργείο Οικονομίας απορρίπτει την πρόταση των κατασκευαστών και της Ομοσπονδίας των Ιδιοκτητών για αναστολή του «πόθεν έσχες» για αγορά και ανοικοδόμηση ακινήτων για μία τριετία, καθώς θα έστελνε ένα μήνυμα ανοχής στη φοροδιαφυγή και στο μαύρο χρήμα. σε μια περίοδο που δίνει τη «μάχη των εσόδων» και ευαγγελίζεται την πάταξη της φοροδιαφυγής.\nΠΗΓΗ : ΠΡΩΤΟ ΘΕΜΑ http://www.protothema.gr/content.php?id=29587


«Λεφτά μόνο για την μπάλα» | Έντυπη Έκδοση | Έντυπη Έκδοση Ελευθεροτυπίας\nΡεπορτάζ: Γ. ΣΥΡΙΓΟΣ, Α. ΜΠΕΤΣΗΣ\nΟ Οργανισμός στρώνει κάθε χρόνο χρυσό χαλί δεκάδων εκατομμυρίων ευρώ σε ολόκληρο το σύστημα που περιστρέφεται γύρω απ' τη «στρογγυλή θεά» (ΕΠΟ, Σούπερ Λίγκα, Ενωση Β'-Γ' Εθνικής, ΠΑΕ μεμονωμένα, κ.λπ.), την ίδια ώρα που όλα τα υπόλοιπα αθλήματα οδεύουν με μαθηματική ακρίβεια στην καταστροφή.\nΠριν από λίγες ημέρες ο Δημήτρης Διαθεσόπουλος διακωμώδησε την κατάσταση («Θέλουν να αφανίσουν τον αθλητισμό. Ετσι όπως πάνε, στους Ολυμπιακούς του 2016 θα στείλουμε μόνον άλογα για την ιππασία, χωρίς τους αναβάτες»), όμως αυτή η ιστορία με τα λεφτά του ΟΠΑΠ δεν είναι αστείο.\n«Ο ΟΠΑΠ μάς συστήθηκε ως ο οργανισμός στην υπηρεσία του ελληνικού αθλητισμού, έτσι λειτουργούσε επί σειρά ετών και έτσι θέλει να παρουσιάζεται και τώρα. Δυστυχώς, εξαιρώντας το ποδόσφαιρο, αυτόν του τον στόχο δεν τον εκπληρώνει, πλην μεμονωμένων περιπτώσεων. Και το χειρότερο είναι ότι αυτό συμβαίνει σε μια σκληρή οικονομικά εποχή, με σημαντικές περικοπές στις επιχορηγήσεις των σωματείων, των Ομοσπονδιών και των υπόλοιπων φορέων», υπογράμμισε στην «Ε» ο πρόεδρος της Κολυμβητικής Ομοσπονδίας.\nΟ Γιώργος Βασιλακόπουλος είναι ακόμα πιο ωμός όσον αφορά τον πραγματικό ρόλο του ΟΠΑΠ στον Αθλητισμό: «Μιλάμε για έναν οργανισμό τζόγου. Τι σχέση μπορεί να έχει με τον Αθλητισμό το ΛΟΤΤΟ, το ΚΙΝΟ ή το ΤΖΟΚΕΡ που βασίζονται σε κληρώσεις αριθμών; Από εκεί και πέρα η συμβολή του στον Αθλητισμό είναι μηδενική, αν αναλογιστούμε ότι από τα ετήσια κέρδη, που είναι περίπου 900 εκατ. ευρώ, διαθέτει ένα ποσοστό 8%, το οποίο στη συντριπτική του πλειονότητα πάει στο ποδόσφαιρο. Αλλωστε το λένε και τα αρχικά του: Οργανισμός Προγνωστικών Αγώνων Ποδοσφαίρου», αναλύει ο πρόεδρος του μπάσκετ, περιγράφοντας κυνικά τον τρόπο που δουλεύει το σύστημα:\n«Τα υπόλοιπα χρήματα απ' το 8% χρησιμοποιούνται από την εκάστοτε κυβέρνηση για την άσκηση πολιτικής, μέσω καταχώρισης διαφημίσεων. Ακούω για ρήτρες, αλλά δεν έχω ακούσει να μπαίνει ρήτρα στις εφημερίδες που με τα πρωτοσέλιδά τους υποδαυλίζουν τη βία».\nΒλέποντας τα δεδομένα, ο Γιώργος Βασιλακόπουλος δεν θα μπορούσε παρά να καταθέσει μία ριζοσπαστική πρόταση: «Να υπαχθεί ο ΟΠΑΠ, ως ανώνυμη εταιρεία, στο υπουργείο Οικονομικών, τα κέρδη του να μπαίνουν στον κρατικό κορβανά και ο Αθλητισμός να δικαιούται ένα συγκεκριμένο ποσοστό από τον ετήσιο προϋπολογισμό ».\nΟ Δημήτρης Διαθεσόπουλος ανατρέχει στο παρελθόν για να βρει λύσεις για το παρόν και το μέλλον:\n«Το έχω πει δεκάδες φορές. Λεφτά υπάρχουν. Αρκεί να υπάρχει βούληση. Πέρσι ο ΟΠΑΠ δαπάνησε περίπου 100 εκατ. για διαφημίσεις. Αν έκανε μία περικοπή της τάξεως του 30% στο συγκεκριμένο κονδύλι και διέθετε το ποσό αυτό στο σύνολο του αθλητισμού, θα κάλυπτε αμέσως το έλλειμμα που δημιουργείται απ' τις περικοπές στις επιχορηγήσεις της Γ.Γ.Α. Κάτι ανάλογο είχε συμβεί το 1995, όταν και τότε οι συνθήκες στον αθλητισμό ήταν άθλιες. Με πρόεδρο και διευθύνοντα σύμβουλο τον Γιώργο Παναγιωτακόπουλο, ο ΟΠΑΠ "έκοψε" 3 δισ. δραχμές από τις διαφημίσεις του και τα διέθεσε στη Γενική Γραμματεία Αθλητισμού, για να πάρουμε όλοι μία ανάσα».\nΤο ποδόσφαιρο τινάζει την μπάνκα στον αέρα, αφού, σε συνάρτηση με τα λεφτά του ΟΠΑΠ, αποκομίζει ιλιγγιώδη ποσά από τα τηλεοπτικά συμβόλαια.\nΟ πρόεδρος του βόλεϊ, Αχιλλέας Μαυρομάτης, αποδέχεται τη σκληρή πραγματικότητα («δεν μπορώ να σχολιάσω το γεγονός ότι ο ΟΠΑΠ, μια ανώνυμη εταιρεία, ενισχύει τον επαγγελματικό αθλητισμό, από τον οποίο εξάλλου πηγάζει το μεγαλύτερο μέρος των εσόδων του»), αλλά μέχρι ενός σημείου: «Για να υπάρξει επαγγελματικός αθλητισμός, βασική προϋπόθεση είναι να υπάρχει και ερασιτεχνικός, εκεί όπου δηλαδή αναπτύσσονται τα αθλήματα, στη βάση. Ο ΟΠΑΠ πρέπει, στο πλαίσιο του κοινωνικού του ρόλου, να συμπαρασταθεί στα ερασιτεχνικά σωματεία».


Αγοράκι πήδηξε στο κενό σε δημοτικό σχολείο της Γλυφάδας. Κλειδώθηκε μέσα – Άποψη Τώρα\nΔευτέρα , 19 Μάρτιος 2018 3:13 πμ\nHome / Αττική / Αγοράκι πήδηξε στο κενό σε δημοτικό σχολείο της Γλυφάδας. Κλειδώθηκε μέσα\nΑγοράκι πήδηξε στο κενό σε δημοτικό σχολείο της Γλυφάδας. Κλειδώθηκε μέσα\nΣοφία Μπασκάκη Σεπτέμβριος 14, 2017\tΑττική, Ροή Νέων, Τελευταία Νέα Leave a comment\nΈνα αγοράκι 7χρονών έπεσε από ύψος 4 μέτρων στο 12ο Δημοτικό Σχολείο της Γλυφάδας. Το περιστατικό σημειώθηκε στις 12.30 το μεσημέρι της Πέμπτης και το παιδί μεταφέρθηκε εσπευσμένα στο νοσοκομείο Παίδων Αγλαΐα Κυριακού.\nΣύμφωνα με όσα αναφέρει το newsit το αγοράκι έχει υποστεί κάταγμα στην φτέρνα του.\nΌπως αναφέρουν πηγές του Υπουργείου Παιδείας, και με πληροφορίες που έχουν από το σχολείο, μετά την λήξη των μαθημάτων όλα τα παιδιά αποχώρησαν. Μια δασκάλα ως όφειλε κλείδωσε της αίθουσες του Δημοτικού, όμως για λόγους που δεν έχουν διευκρινιστεί, το αγοράκι ήταν έμεινε μέσα σε μία από αυτές.\nΗ Διευθύντρια του σχολείου κ. Ευαγγελία Παπανικολάου, η οποία εξέφρασε την έντονη ανησυχία της για τα όσα συνέβησαν.\nΠροηγούμενο Δεκαέξι χρόνια χωρίς το Στέλιο Καζαντζίδη-Ακούστε το ηχητικό μήνυμα που στέλνει στον κόσμο που τον αγάπησε. Υπάρχει ακόμα ανάμεσα μας…\nΕπόμενο Θρήνος για το χαμό 13χρονου από τα Καλύβια. Η τραγωδία μετά το παιχνίδι


Εθνικοί «μύθοι» – Ευρωπαϊκή ταυτότητα | γ.φ.\nΕθνικοί «μύθοι» – Ευρωπαϊκή ταυτότητα\nBy GFa | Published 16/04/2014\n«Η οικοδόμηση ενός αξιοσέβαστου ιστορικού εθνικών αγώνων και αντίστασης στην οθωμανική καταπίεση έγινε απαραίτητη προϋπόθεση συμμετοχής στο Ευρωπαϊκό κλαμπ. Τα εθνικιστικά πάθη και αγωνίες ήταν με άλλα λόγια εκφράσεις της προσπάθειας να δημιουργηθεί το είδος των ιστορικών “περγαμηνών” που η ίδια η Ευρώπη απαιτούσε – αν δεν απαιτεί ακόμη» (M.Mazower, «The Balkans».\nΠριν λίγο καιρό συζητούσαμε για μια ακόμη φορά για την Ιστορία, με αφορμή άρθρο του Ν.Δήμου. Παλιότερα με αφορμές δηλώσεις της Μ.Ρεπούση ή τα σχολικά εγχειρίδια της Ιστορίας. Αυτό που κρύβεται πίσω από τις διαμάχες αυτές είναι ουσιαστικά η αποδόμηση αυτού που η μια πλευρά βλέπει ως εθνικιστική ιδεοληψία, ενώ η άλλη ως εθνική συνείδηση.\nΠρόσφατα, διαβάζοντας το εξαιρετικό «The Balkans» του Mark Mazower βρήκα αυτήν την πολύ διεισδυτική διαπίστωση που εξηγεί γιατί η Ιστορία, η εμμονή στο απώτερο ιστορικό παρελθόν, η αντιμετώπιση του Οθωμανικού παρελθόντος ως βίαιης διακοπής μιας ευθείας ιστορικής και αρχαίας συνέχειας, όχι μόνο για τους Έλληνες, αλλά για όλους τους λαούς των Βαλκανίων, ήταν συνέπεια του «εξευρωπαϊσμού» τους και αναπόσπαστο συστατικό της συμμετοχής τους στην Ευρώπη, και όχι μια συλλογική διαστροφή ή τυφλός εθνικιστικός φανατισμός. Ήταν – και μήπως είναι ακόμη; – αναρωτιέται ο Mazower – όχι μόνο η προσπάθεια των λαών των Βαλκανίων ν’αποδείξουν ότι αξίζουν να συμπεριληφθούν στους Ευρωπαίους, αλλά ουσιαστικά μια πολιτισμική απαίτηση της ίδιας της Ευρώπης.\nΜεταφράζω πρόχειρα (σελ 16 της αγγλικής έκδοσης):\n«Τα ερωτήματα [εθνικής] συνέχειας, διακοπής της [από την Οθωμανική κατάκτηση] και ιστορικής κληρονομιάς είναι αναπόφευκτα στα Βαλκάνια. […] Και αυτό όχι επειδή οι άνθρωποι εκεί έχουν κάποια παράξενη τάση να χάνονται στο παρελθόν, αλλά μάλλον επειδή το να είσαι Ευρωπαίος δεν σήμαινε τίποτα λιγότερο από το να αρνείσαι την νομιμότητα του Οθωμανικού παρελθόντος. Η οικοδόμηση ενός αξιοσέβαστου ιστορικού εθνικών αγώνων και αντίστασης στην οθωμανική καταπίεση έγινε απαραίτητη προϋπόθεση συμμετοχής στο Ευρωπαϊκό κλαμπ. Τα εθνικιστικά πάθη και αγωνίες ήταν με άλλα λόγια εκφράσεις της προσπάθειας να δημιουργηθεί το είδος των ιστορικών “περγαμηνών” που η ίδια η Ευρώπη απαιτούσε – αν δεν απαιτεί ακόμη».\nΌσο για τις πρόσφατες αποδομητικές προσεγγίσεις πολλών σύγχρονων ιστορικών, λίγο πιο κάτω ο συγγραφέας σημειώνει ότι και αυτές ουσιαστικά πηγάζουν εξ’ίσου από ιδεολογικούς λόγους και χωρίς να εξασφαλίζουν την αντικειμενικότητα που επικαλούνται:\n«Πιο πρόσφατα η απογοήτευση από τον εθνικισμό έθρεψε [σε πολλούς ιστορικούς] νοσταλγία για τις μέρες της οθωμανικής αυτοκρατορίας· μια νέα τάση στην οθωμανική ιστοριογραφία δίνει έμφαση στην εθνική και θρησκευτική συνύπαρξη κάτω από τους Σουλτάνους, και μετατρέπει την [οθωμανική] αυτοκρατορία σε ένα είδος πολυ-πολιτισμικού παραδείσου, πριν καν υπάρξει αυτός ο όρος. Αλλά αυτή η εξωραϊσμένη αφήγηση της οθωμανικής κυριαρχίας δεν είναι σημαντική βελτίωση της παλιάς άρνησής της, παρά μόνο ίσως διορθωτικά».\nΈτσι λοιπόν η εμμονή μεγάλου μέρους της ελληνικής κοινωνίας (άλλοτε ψύχραιμα, συχνά οργισμένα) στην ιδέα της εθνικής συνέχειας, μπορεί να είναι στην ουσία απόρροια της συλλογικής διεκδίκησης μιας Ευρωπαϊκής ταυτότητας, και όχι γραφική έλλειψη ορθολογισμού. Όχι δηλαδή επειδή, όπως ακούω συχνά, «δεν πέρασε από εδώ ο Διαφωτισμός» αλλά ακριβώς γιατί ήταν με αυτόν τον τρόπο που πέρασε. Ακόμη περισσότερο, πιθανόν οι λόγοι που την έκαναν αναγκαία – ουσιαστικά οι πολιτισμικές απαιτήσεις της ίδιας της Ευρωπαϊκής ιδέας όπως αυτή ιστορικά διαμορφώθηκε – να μην έχουν καν εντελώς εκλείψει. Ενώ η αποδόμησή της (άλλοτε ψύχραιμη, συχνά συνειδητά προκλητική), ενώ είναι χρήσιμη διορθωτικά, δεν προσφέρει από μόνη της μια αντικειμενική θεώρηση, καθώς ουσιαστικά και αυτή – όπως και η επίσημη εθνική ιστορία – ψάχνει να βρει στην ανάγνωση του παρελθόντος τεκμήρια για τις δικές της πολιτικές προτεραιότητες, και είναι εξίσου ένοχη μονομερούς και επιλεκτικής ανάγνωσης.\nΤο συμπέρασμα από τα παραπάνω δεν είναι φυσικά το να υπερασπιστεί κανείς ως χρήσιμη την τυφλή εμμονή σε εθνικούς μύθους. Μπορεί όμως να προσπαθήσει να καταλάβει τους ιστορικούς λόγους των συμπεριφορών των ανθρώπων, οι οποίοι εν πολλοίς αντηχούν ακόμη και σήμερα. Και αυτό είναι πιο ορθολογικό – και σίγουρα πιο εποικοδομητικό – από το να τις καταγγέλλει εκ προοιμίου ως μη ορθολογικές ή επιβλαβείς. Άλλως τε έχει μια ενδιαφέρουσα ειρωνία που θα έπρεπε να φέρνει τους πολύ φανατικούς από τους υποστηρικτές της ιστορικής αποδόμησης σε αμηχανία: δεν είναι επειδή αρνούνται να γίνουν Ευρωπαίοι που οι άνθρωποι επιμένουν σε «εθνικούς μύθους»· αλλά ακριβώς επειδή θέλουν πολύ να είναι.\nPosted in Άρθρα and tagged Ιστορία. Bookmark the permalink. RSS feed for this post. Leave a trackback.\n« Οικονομία κι Επικοινωνία


Που να πιείτε καφέ και κοκτέιλ με την καλύτερη θέα! - Exodos24\nHome Έξοδος στην Αθήνα Που να πιείτε καφέ και κοκτέιλ με την καλύτερη θέα!\nΣκαρφαλώνουμε στους αθηναϊκούς λόφους για να απολαύσουμε καφεδάκι σε αυλές και βεράντες με ασυναγώνιστη θέα στην πόλη. Σκέφτεστε κάτι καλύτερο για τις ανοιξιάτικες μέρες που έρχονται;\nΜαγευτική θέα (όλη η Αθήνα στο πιάτο) από τα ψηλά της Πετρούπολης. Το αγαπημένο all day cafe restaurant, πάνω στο λόφο του Αγίου Δημητρίου, μας προσφέρει τη δυνατότητα να βρεθούμε σε μια “πόλη πάνω από την πόλη”. Ωραίο το υπαίθριο deck του cafe, με τραπεζάκια για να καθίσεις άνετα και χαλαρά και να απολαύσεις καφέ, ροφήματα, γλυκά, σνακ, πλούσιες σαλάτες και πιάτα ιταλικής κουζίνας. Τους καλοκαιρινούς μήνες, τις εντυπώσεις κλέβει το Scherzo Summer Lounge, όπου πίνουμε το ποτό μας σε σκηνικό βγαλμένο από κυκλαδίτικο νησί, με πλακόστρωτο και λευκά χτιστά καναπεδάκια, και θέα μια φωτισμένη, τεράστια Αθήνα. Λόφος Αγίου Δημητρίου, τηλ.: 210 5060620.\nΜαγαζί σήμα κατατεθέν της Πετρούπολης, με ατού τη φοβερή θέα. Στο τέρμα της 25ης Μαρτίου, εκεί που παλιά υπήρχε ένα νταμάρι, βρίσκεται από το 1996 ο πολυχώρος του Terra Petra. Με διαφορετικούς χώρους για όλες τις ώρες, από το Dell’Arte Music Cafe και το Foodbar στο Γ’ επίπεδο μέχρι το Καράβι open bar που κρέμεται πάνω από την ολόφωτη Αθήνα, το πολυεπίπεδο κτίριο θα σε κάνει να νιώσεις πως κάθε φορά έρχεσαι και σε άλλο μέρος. Τέρμα 25ης Μαρτίου, Πετρούπολη, τηλ.: 210 5060694.\nΕκπληκτική, πανοραμική, καθηλωτική θέα της Αττικής από τον λόφο του προφήτη Ηλία στο Χαϊδάρι. Από την Ακρόπολη μέχρι τον Σαρωνικό, δεν ξέρεις πού να εστιάσεις το βλέμμα σου. Ένας υπέροχος χώρος για να απολαύσεις καφέ και ποτό, αλλά και ιδανικό μέρος για δείπνο. Είναι τόσο ψηλά που έχει δροσιά ακόμη και τις ζεστές μέρες. Αγ.Μαύρας 2, Λόφος Προφήτη Ηλία, Χαϊδάρι, τηλ.: 210 5812047.\nΑπό την αυλή του Zafiro, στο Αττικό Άλσος, η θέα στην πόλη είναι συγκλονιστική, ενώ το πράσινο σκηνικό είναι ό,τι πρέπει για να χαλαρώσεις και να απολαύσεις τον καφέ σου, κάποιο σνακ, ένα γλυκό ή το ωραίο παγωτό τους. Είναι κατάλληλο για ζευγάρια, αλλά και για οικογένειες με παιδιά. Αττικό Άλσος, Περιοχή Β, Γαλάτσι, τηλ: 210 6930586.\nΕκτός από το εστιατόριο Ορίζοντες Λυκαβηττού, στο ίδιο μαγευτικό περιβάλλον της κορυφής του λόφου του Λυκαβηττού, πλάι στο εκκλησάκι, θα βρείτε κι ένα δροσερό cafe. Ιδανικό μέρος για να χαλαρώσετε απολαμβάνοντας την καλύτερη θέα της Αθήνας. Οι ομορφότερες εικόνες που γεμίζουν τη ματιά κάθε επισκέπτη, είναι προς τη μεριά της Ακρόπολης και προς τον Πειραιά, ενώ όταν το επιτρέπουν οι καιρικές συνθήκες, διακρίνεται και ο Σαρωνικός κόλπος. Λόφος Λυκαβηττού.\nΕπομενο αρθροΤα 6 ζώδια που είναι πιθανότερο να φύγουν απροειδοποίητα


Ευρωπαϊκό "χαστούκι" στην Τουρκία "Αλλάξτε στάση γιατί σταματούν οι ενταξιακές συνομιλίες" - OTA VOICEΕυρωπαϊκό "χαστούκι" στην Τουρκία "Αλλάξτε στάση γιατί σταματούν οι ενταξιακές συνομιλίες" - OTA VOICE\nΕυρωπαϊκό «χαστούκι» στην Τουρκία «Αλλάξτε στάση γιατί σταματούν οι ενταξιακές συνομιλίες»\nΕυρωπαϊκό χαστούκι στο καθεστώς Ερντογάν, ευθεία απειλή για τερματισμό της ενταξιακής πορείας στην Ευρωπαϊκή Ένωση, της Τουρκίας.\nΤo Ευρωπαϊκό Κοινοβούλιο με ξεκάθαρη πλειοψηφία, ενέκρινε με 480 ψήφους υπέρ, 64 κατά και 150 αποχές το ψήφισμα για την Τουρκία.\nΕιδικότερα, στη συγκεκριμένη παράγραφο επισημαίνεται ότι « μετά την τελευταία έκθεση του Κοινοβουλίου, η κατάσταση όχι μόνο δεν βελτιώθηκε, αλλά επιδεινώθηκε περαιτέρω όσον αφορά την εσωτερική, τη θεσμική και την εξωτερική πολιτική. Τονίζει, συνεπώς, με έμφαση ότι, εάν δεν αντιστραφεί επειγόντως και με συνέπεια η υφιστάμενη αρνητική τάση, η Επιτροπή θα πρέπει να προτείνει, σύμφωνα με το διαπραγματευτικό πλαίσιο από τον Οκτώβριο του 2005, την επίσημη αναστολή των ενταξιακών διαπραγματεύσεων με την Τουρκία, ώστε και οι δύο πλευρές να επανεξετάσουν με ρεαλισμό και μέσω ενός δομημένου και ολοκληρωμένου διαλόγου υψηλού επιπέδου, την καταλληλόλητα του υφιστάμενου πλαισίου και την ικανότητά του να λειτουργεί ή, αν είναι αναγκαίο, να διερευνήσουν ενδεχόμενα νέα μοντέλα για τις μελλοντικές σχέσεις.\nΈντονες αντιδράσεις προκάλεσε στην Τουρκία το ψήφισμα του Ευρωπαϊκού Κοινοβουλίου το οποίο απειλεί με πάγωμα των επίσημων ενταξιακών διαπραγματεύσεων. Το υπουργείο Εξωτερικών της γείτονος σημειώνει ότι σε «σε μια περίοδο κατά την οποία καταβάλλονται προσπάθειες για την αναζωογόνηση των σχέσεων μεταξύ Τουρκίας και ΕΕ, στο πλαίσιο μιας θετικής ατζέντας βάσει της προοπτικής ένταξης στην ΕΕ, δεν είναι δυνατόν να γίνει δεκτή η σύσταση, η οποία είναι μονομερής και απέχει πολύ από την αντικειμενικότητα». Μάλιστα, αναφέρει πως «απορρίπτει» την έκθεση και αρνείται τις κατηγορίες για καταστρατήγηση των ανθρωπίνων δικαιωμάτων.\nΠανικός στην Άγκυρα από το Ευρωπαϊκό χαστούκι, απορρίπτουν ως ψευδείς και άδικες τις κατηγορίες\n«Απορρίπτει αυτή την έκθεση που συμπεριλαμβάνει ψευδείς ισχυρισμούς σχετικά με τα ανθρώπινα δικαιώματα, τη δημοκρατία, το κράτος δικαίου, τη δομή διακυβέρνησής μας και τα πολιτικά κόμματα», σημειώνει το τουρκικό ΥΠΕΞ και τονίζει: «Τα θεσμικά όργανα της ΕΕ και τα μέλη του ΕΚ γνωρίζουν καλύτερα ότι η παύση στη διαδικασία ενταξιακών διαπραγματεύσεων της χώρας μας δεν οφείλεται στην έλλειψη βούλησης της Τουρκίας για μεταρρύθμιση ή στην αδυναμία της να αναλάβει το κεκτημένο της ΕΕ, αλλά από το γεγονός ότι ορισμένοι κύκλοι έχουν χρησιμοποιήσει τη διαδικασία προσχώρησης ως μέσο πολιτικής κατάχρησης εναντίον της Τουρκίας, από την αρχή».\n«Επίσης αντικατοπτρίζει την εντελώς άδικη, μεροληπτική ελληνική και ελληνοκυπριακή θέση. Αυτή η προκατειλημμένη γραφή, βασίζεται σε μονόπλευρες ασυνάρτητες αρμενικές αφηγήσεις σχετικά με τα γεγονότα του 1915», συμπληρώνει στη συνέχεια η ανακοίνωση.\n«Η ένταξη στην ΕΕ αποτελεί στρατηγικό στόχο για την Τουρκία και θα είναι μια νίκη για όλη την Ευρώπη – και όχι μόνο. Η χώρα μας θα συνεχίσει να εργάζεται για αυτόν τον στόχο με αποφασιστικότητα», αναφέρει χαρακτηριστικά.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: ΜΟΝΟ ΕΤΣΙ ΘΑ ΣΩΘΕΙ Η ΚΥΠΡΟΣ\nΓια 41 χρόνια τώρα οι εκάστοτε κυπριακές ηγεσίες, με μονίμως απούσα την μάνα Ελλάδα, και παντελή έλλειψη στρατηγικής στο κυπριακό ολισθαίνουμε αργά αλλά σταθερά στις πάγιες θέσεις και επιδιώξεις της Τουρκίας που δεν είναι άλλες από την πλήρη προσάρτηση της Κύπρου.\nΣήμερα η δική μας πλευρά με πρωταγωνιστή έναν από κάθε άποψη αναξιόπιστο και θλιβερό Πρόεδρο, με την στήριξη που του παρέχουν ΔΗΣΥ και ΑΚΕΛ, ετοιμάζεται να υπογράψει την συνθήκη παράδοσης της Κυπριακής Δημοκρατίας στην Τουρκία μέσω της καταστροφικής λύσης της Διζωνικής Δικοινοτικής Ομοσπονδίας ΔΔΟ..\nΉρθε η ώρα ο λαός να πάρει τα πράγματα στα χέρια του και να απαλλαγεί από την υπάρχουσα άθλια κομματοκρατία πριν να είναι αργά . Και όταν λεω κομματοκρατία εννοώ φυσικά όλα τα κόμματα και όχι μόνο ΔΗΣΥ ΑΚΕΛ και ΔΗΚΟ που νέμονται την εξουσία από το 1960. Εμένα δεν με αρκεί η όποια διαφωνία και φραστική αντίθεση των στελεχών των υπολοίπων μικρών κομμάτων και πολιτικών κινήσεων έναντι της στάσης που τήρησαν και εξακολουθούν να τηρούν τα τρία μεγάλα κόμματα τόσο στο κυπριακό όσο και στο θέμα της οικονομίας.\nΤα στελέχη των μικρών κομμάτων που δεν βρισκόντουσαν στην εξουσία, οφείλουν να εξηγήσουν στον Λαό πριν ζητήσουν την ψήφο του, τι έχουν κάνει στην πράξη ενάντια στις καταστροφικές πρακτικές των 3 μεγάλων κομμάτων. Γιατί δεν θυσίασαν καρέκλες και καπετανάτα για να συστήσουν ένα νέο, χωρίς αρρωστημένες ιδεολογίες πολιτικό χώρο, με νέους, ικανούς, αδιάφθορους και γνήσιους πατριώτες για να σταματήσουν τον κατήφορο που μας οδηγούν τα μεγάλα και αμαρτωλά κόμματα εξουσίας.\nΚάποιοι πολιτικοί που ανήκουν τόσο σε μικρά όσο και μεγάλα μου έχουν επανειλειμμένως διαμαρτυρηθεί ότι είμαι ισοπεδωτικός στην κριτική που ασκώ στο πολιτικό σύστημα, προβάλλοντας ότι αυτοί είναι νέοι και καθαροί πολιτικοί και δεν ευθύνονται για τα όσα μας έχουν συμβεί. Να δεχθώ ότι κάποιοι πολιτικοί είναι καθαροί και τίμιοι. Το γεγονός όμως ότι δεν καταγγέλλουν τα κακώς έχοντα στα κόμματα τους και απλά βολεύονται σε αυτά απολαμβάνοντας τα οφέλη της εξουσίας και δεν παραιτούνται, αυτό τους καθιστά συνυπεύθυνους και δεν τους απαλλάσσει από τις ευθύνες.\nΌποιος δεν θέλει ν’ ανήκει στον θίασο των 56 της Βουλής που προδιαγράφουν οι κομματικές λίστες, τις οποίες συντάσσουν κυρίαρχα οι ντόπιοι τοποτηρητές της παγκοσμιοποίησης και του διευθυντηρίου μαζί με τις «άγιες οικογένειες» του τόπου θα πρέπει να το αποδείξουν στην πράξη. Αν αυτό δεν γίνει, στο θέατρο που λέγεται… Βουλή της Κυπριακής Δημοκρατίας, θα συνεχίσουμε να μην βλέπουμε σχεδόν κανέναν από τους λαμπρούς Κύπριους Διανοητές και επιστήμονες, επειδή απλά δεν είναι…θεατρίνοι.\nΤο υπάρχον πολιτικό κατεστημένο στην Κύπρο έχει καταστεί οικονομικά πανίσχυρο γιατί χρηματοδοτείται από εταιρείες και άτομα του εξωτερικού που έχουν αλλότρια συμφέροντα να εξυπηρετήσουν (Ιδέ έκθεση GRECO), καθώς επίσης από τον υπόκοσμο και μεγάλους οικονομικούς παράγοντες (Σπόνσορες). Η οικονομική ευρωστία του υπάρχοντος κομματικού κατεστημένου έχει επίσης τονωθεί και με την αύξηση της κρατικής χορηγίας που πέρασε πρόσφατα από την Βουλή. Ένα μεγάλο μερος της οικονομικής του δύναμης το κατεστημένο την διοχετεύει σε μεγάλα ΜΜΕ (Εφημερίδες και τηλεοπτικά κανάλια) για να προστατεύει τα νότα του. Εν ολίγοις τα πλείστα ΜΜΕ,τα παίρνουν για να αναδεικνύουν στην πολιτική διεφθαρμένους και ανίκανους και για να συγκαλύπτουν τα εγκλήματα τους σε βάρος του τόπου.\nΟι μάζες δεν επαναστατούν ποτέ από μόνες τους και δεν επαναστατούν μόνο γιατί καταπιέζονται.Μάλιστα, όσο δεν τους επιτρέπεται να έχουν μέτρο σύγκρισης, ούτε καν παίρνουν είδηση πως καταπιέζονται. Ας μην ξεχνάμε πως η Γαλλική Επανάσταση ξέσπασε δέκα χρόνια μετά τη χρεοκοπία της Γαλλίας – ενώ ήταν εξαιρετικά αιματηρή, επειδή ακριβώς καθυστέρησε τόσο πολύ.


Σοκάρει η Ελένη Καρακάση με την εξομολόγησή της: «Μέσα σε έναν χρόνο έχασα 36 κιλά, ψώνιζα από τα παιδικά» | ΖΩΗ | iefimerida.gr\n«ΟΤΑΝ ΤΕΛΕΙΩΣΑ ΤΟ ΣΧΟΛΕΙΟ ΕΙΧΑ ΦΤΑΣΕΙ ΣΤΑ 100 ΚΙΛΑ»\nΣοκάρει η Ελένη Καρακάση με την εξομολόγησή της: «Μέσα σε έναν χρόνο έχασα 36 κιλά, ψώνιζα από τα παιδικά»\n28|09|2020 | 10:07\nΣυνέντευξη στο περιοδικό 7 ΜΕΡΕΣ ΤV έδωσε η Ελένη Κατακάση όπου μίλησε, μεταξύ άλλων για τον ρόλο της στις Αγριες Μέλισσες αλλά και σε ένα πρόβλημα που αντιμετώπισε στο παρελθόν με τα κιλά της και είχε ως αποτέλεσμα να φτάσει πολύ κοντά στη νευρική ανορεξία.\n«Όταν τελείωσα το σχολείο είχα φτάσει στα 100 κιλά. Ξεκίνησα μια θερμιδομετρική δίαιτα. Μέσα σε ελάχιστα χρόνια είχα πάει 85 κιλά και έπειτα κοντά στα 70. Με συνεχή δίαιτα είχα φθάσει 49 κιλά. Κοίταζα τον εαυτό μου στον καθρέπτη και έβλεπα τον άνθρωπο που ήταν στα 85 ή 100 κιλά. Δεν διέκρινα πού είχα φτάσει. Δεν παρατηρούσα ότι ήμουν πετσί και κόκαλο. Μου έδειχναν φωτογραφίες και μου έλεγαν «αυτή είσαι» και δεν το πίστευα. Φαντάσου ότι δεν ήταν καν στο σκαρί μου τα τόσα λίγα κιλά. Αντιλαμβάνεσαι πόσο αδύναμη φαινόμουν. Μέσα σε ένα χρόνο έχασα 36 κιλά. Τη μια χρονιά αρραβωνιαζόταν ο ξάδερφός μου και δεν έβρισκα ρούχα λόγω πάχους και την επόμενη παντρευόταν μια φίλη μου και πάλι λόγω αδυναμίας δεν έβρισκα ρούχο. Εκεί άρχισα να καταλαβαίνω ότι δεν είναι φυσιολογικό. Ψώνιζα πια από τα παιδικά. Δεν ένιωθα καλά με την υγεία μου. Δεν είχα περίοδο, έπεφταν τα μαλλιά μου, είχα τρομερές κρυάδες. Έτρωγα και με έπιαναν σπασμοί. Έμπαινα και έκανα μπάνιο με ζεστό νερό το καλοκαίρι για να έρθει η σωστή θερμοκρασία στο σώμα μου. Έπειτα, κάνοντας εξετάσεις, πήρα ορμόνες για να επανέλθει ο κύκλος μου και άρχισα να παίρνω κάποια κιλά», είπε χαρακτηριστικά η Ελένη Καρακάση.\n23|09|2020 | 20:00\n27|09|2020 | 14:11\nΗταν όμως ένα μάθημα; «Φυσικά», συμπληρώνει η Ελένη Καρακάση. «Έμαθα να τρέφομαι σωστά και να προσέχω τον εαυτό μου περίπου στα 40 μου. Σε μια κακή χρονιά, όπου δεν ήμουν καλά ψυχολογικά, γιατί δεν είχα δουλειά, έβλεπα ότι έπαιρνα κιλά γιατί ξέσπαγα στο φαγητό. Τότε μπήκα στη διαδικασία να πάω στη διαιτολόγο Ισμήνη Λιβανού και να ακολουθήσω το πρόγραμμά της. Με βοήθησε πάρα πολύ. Ίσως ήταν η δική μου στιγμή», προσθέτει η ίδια.\nΟσον αφορά τον ρόλο της στις Αγριες Μέλισσες η Ελένη Καρακάση αποκαλύπτει για τα επόμενα επεισόδια «Η Ρίζω συμπαραστέκεται στη Δρόσω, παρότι ανακαλύπτει την αλήθεια. Είναι ουσιαστικά κοντά της. Την αγαπά πολύ. Για πρώτη φορά φανερώνεται αυτή η πτυχή της. Δείχνει ότι κρατά μυστικά. Παίρνει την απόφαση να σταθεί δίπλα στα κορίτσια, ανεξάρτητα από το αν συμφωνεί ή όχι με αυτό που συμβαίνει. Αγαπά και τις τρεις αδελφές Σταμίρη», καταλήγει η ίδια.


Βρετανία-Covid-19: Το 10% των κρουσμάτων από τις αρχές του έτους φέρεται να είναι επαναλοιμώξεις - ΗΛΕΚΤΡΑ Ραδιοτηλεοπτικός Σταθμός\nΒρετανία-Covid-19: Το 10% των κρουσμάτων από τις αρχές του έτους φέρεται να είναι επαναλοιμώξεις\nΦερόμενες επαναλοιμώξεις αντιπροσωπεύουν περίπου το 10% των κρουσμάτων της Covid-19 στην Αγγλία μέχρι στιγμής αυτό το έτος, σύμφωνα με ανάλυση του Reuters, αφότου η Αρχή Υγειονομικής Ασφάλειας της Βρετανίας (UKHSA) άλλαξε τον τρόπο με τον οποίο υπολογίζει τα δεδομένα του κορονοϊού.\nΜε αυξημένο τον αριθμό ατόμων που μολύνονται ξανά από τη νόσο από τότε που άρχισε να κυριαρχεί η παραλλαγή Όμικρον στα τέλη του 2021, η Βρετανία άρχισε τη Δευτέρα να ενσωματώνει πιθανές επαναλοιμώξεις της νόσου στα καθημερινά της δεδομένα.\n“Η επαναμόλυνση παρέμενε σε πολύ χαμηλά επίπεδα μέχρι την έναρξη του κύματος της Όμικρον. Είναι σωστό ότι οι καθημερινές μας διαδικασίες αναφοράς αντικατοπτρίζουν πώς άλλαξε ο ιός”, δήλωσε ο ο Στίβεν Ράιλι, γενικός διευθυντής Δεδομένων στην UKHSA.\nΟι συνολικοί αριθμοί κρουσμάτων συνέχιζαν να μειώνονται, πρόσθεσε.\nΠριν τις 6 Δεκεμβρίου, το ποσοστό ημερήσιων κρουσμάτων στην Αγγλία που θεωρούνταν ότι ήταν επαναλοιμώξεων κινούνται σε κάτω από 2% για σχεδόν έξι μήνες.\nΑυτό το ποσοστό εκτιμάται ότι έχει αυξηθεί στο 9,9% μέχρι στιγμής το 2022, σύμφωνα με ανάλυση του Reuters από τα δεδομένα της UKHSA.\nΣτην Ιταλία, ένας εκπρόσωπος του Εθνικού Ινστιτούτου Υγείας είπε ότι τα κρούσματα επαναμόλυνσης ανέρχονται επί του παρόντος σε περίπου 3% επί του συνόλου των λοιμώξεων, από περίπου 1,5% πριν την εμφάνιση της Όμικρον.\nΟ μεταγωγέας δεδομένων της Δευτέρας, ο οποίος καταγράφει θετικά τεστ της Covid ξεχωριστά κατά τουλάχιστον 90 ημέρες ως ξεχωριστές λοιμώξεις, προεκτάθηκε πίσω στην αρχή της πανδημίας.\nΗ UKHSA έχει αναφέρει 588.000 πιθανές επαναμολύνσεις στην Αγγλία μέχρι σήμερα, ανεβάζοντας τον συνολικό αριθμό που έχει καταγραφεί στη Βρετανία σε 17,3 εκατομμύρια.\nΗ πρώτη ύποπτη επαναμόλυνση στην Αγγλία καταγράφηκε στις 19 Ιουνίου 2020.\nΣτα καθημερινά στατιστικά στοιχεία της Βρετανίας για την Covid στο παρελθόν καταμετρόνταν μόνο τα άτομα που είχαν βγει διαγνωστεί θετικά για πρώτη φορά.\nΧθες Δευτέρα καταγράφηκαν 92.368 νέες μολύνσεις και 51 θάνατοι σε διάστημα 24 ωρών.\nΗ Βρετανία έχει αναφέρει συνολικά 155.754 θανάτους από COVID-19, τον έβδομο υψηλότερο αριθμό παγκοσμίως.\nTags: ΔΙΕΘΝΗ ΜΕΓΑΛΗ ΒΡΕΤΑΝΙΑ\nPrevious: ΗΠΑ: Σκότωσε το μωρό της και του έβαλε μακιγιάζ για να μοιάζει ζωντανό\nNext: Μπουρούντι: Ένας 4χρονος αλμπίνος βρέθηκε νεκρός και με το σώμα του διαμελισμένο


You are here: Home1 / Τσινάρι\nΠεριοχή της Άνω Πόλης που πήρε το όνομά της από τον πλάτανο (τσινάρ) που φυτεύτηκε εκεί στις αρχές του 20ου αιώνα. Η γειτονιά διατηρεί τη γραφικότητα της παλιάς εποχής με τα μικρά καφέ και τα εμπορικά καταστήματα ενώ χαρακτηριστικό σημείο αποτελεί η Οθωμανική κρήνη του Μουράτ Β΄.\nhttps://thessaloniki.travel/wp-content/uploads/2021/08/e840dda4af545e4c1b65faeabcfc7bf7_XL.jpg 923 1230 design https://thessaloniki.travel/wp-content/uploads/2021/06/thessaloniki-logo.png design2021-11-01 12:10:102021-11-01 12:10:10Τσινάρι\nΝοσοκομείο Άγιος Δημήτριος Διοικητήριο